
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2314 

6 Δεκεμβρίου 2007 


ΑΠΟΦΑΣΕΙ Σ 

Αριθμ. 104160/7713 

Τροποποίηση του Ο.Ε.Υ. Δήμου Πρεσπών Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. - Τις διατάξεις του άρθρου 8 παρ. 5 του 
ν. 2307/1995. 

2. - Τις διατάξεις του ν. 2190/1994 και του άρθρου 12 
του ν. 2503/1997. 

3. - Τις διατάξεις του άρθρου 18 του ν.2539/1997 όπως 
αντικαταστάθηκαν από τις ίδιες του άρθρου 13 του 
ν. 2672/1998. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

5. - Τις διατάξεις του άρθρου 67 του ν. 1416/1984 
όπως τροποποιήθηκε με το άρθρο 26 του ν. 1832/1989 
και το άρθρο 12 του ν.2130/1993 και το άρθρο 57 του 
ν. 2218/1994. 

6. - Τις διατάξεις του άρθρου 10 του ν.3584/2007. 

7. - Τις διατάξεις των π.δ/των 37α/1987 και 22/1990. 

8. - Τις υπ’ αριθμ. 3041/1999, 1704/2000, 9798/2000, 
7858/2003 αποφάσεις μας που αναφέρονται στην 
«Εγκριση Οργανισμού Εσωτερικής Υπηρεσίας (Ο.Ε.Υ.) 
του Δήμου Πρεσπών» και στην τροποποίηση Ο.Ε.Υ. Δή¬ 
μου Πρεσπών αντίστοιχα. 

9. - Την υπ’ αριθμ. 60/2007 απόφαση του Δημοτικού 
Συμβουλίου Πρεσπών. 

10. - Την υπ’ αριθμ. 4/5/4.10.2007 γνωμοδότηση του Υπη¬ 
ρεσιακού Συμβουλίου, αποφασίζουμε: 

Εγκρίνουμε την αριθμ.60/2007 απόφαση του Δημοτικού 
Συμβουλίου Πρεσπών, με την οποία ψηφίζει την τρο¬ 
ποποίηση από την αρχή του Οργανισμού Εσωτερικής 
Υπηρεσίας του Δήμου Πρεσπών, Ν. Φλώρινας, ως εξής: 

ΚΕΦΑΛΑΙΟ Α: 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο 1: 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου Πρε¬ 
σπών κατανέμονται στις εξής αυτοτελείς διοικητικές 
ενότητες: 


Α. ΔΙΟΙΚΗΣΗ 

1) Γ ραφείο Νομικής Υποστήριξης 

2) Γ ραφείο Τ ύπου και Δημοσίων Σχέσεων 

3) Γ ραφείο Ειδικών Συνεργατών, Συμβούλων ή Επιστη¬ 
μονικών Συνεργατών 

4) Γραφείο Προγραμματισμού Ανάπτυξης και Τουρισμού 
Β. ΥΠΗΡΕΣΙΕΣ 

Α. Διεύθυνση Διοικητικών και Οικονομικών Υπηρεσιών. 
Α1. Τμήμα Διοικητικών Υπηρεσιών 
Α2. Τμήμα Οικονομικών Υπηρεσιών 
Α3. Τμήμα Κέντρο Εξυπηρέτησης Πολιτών 
Α4. Τμήμα Κοινωνικής Πολιτικής 
Β. Διεύθυνση Τεχνικών Υπηρεσιών και Περιβάλλοντος 
Β1. Τμήμα Τεχνικών Υπηρεσιών 
Β2. Τ μήμα Περιβάλλοντος. 

Άρθρο 2: 

ΑΡΜΟΔΙΟΤΗΤΕΣ ΓΡΑΦΕΙΟΥ ΝΟΜΙΚΗΣ ΥΠΟΣΤΗΡΙΞΗΣ 
Παροχή υπηρεσιών νομικής υποστήριξης προς τα αι¬ 
ρετά όργανα του Δήμου για την προώθηση των επιδι¬ 
ώξεων/ στόχων/ συμφερόντων του Δήμου (παρίσταται 
στις συνεδριάσεις του Δημοτικού Συμβουλίου και της 
Δημαρχιακής Επιτροπής όταν καλείται). 

Παροχή υπηρεσιών νομικής υποστήριξης προς τις υπη¬ 
ρεσίες, τα νομικά πρόσωπα και τα άλλα ιδρύματα του 
Δήμου για οποιοδήποτε θέμα. 

Νομική επεξεργασία και γνωμοδότηση για πράξεις της 
Δημόσιας Διοίκησης που αφορούν το Δήμο. 

Νομική επεξεργασία προγραμματικών συμβάσεων του 
Δήμου, συμβολαίων, συμβάσεων εργασίας και έργου, 
διακηρύξεων, δημοπρασιών κλπ. 

Παραστάσεις σ’ όλα τα Δικαστήρια για υποθέσεις του 
Δήμου. 

Παραστάσεις στις Διοικητικές Αρχές για την προά¬ 
σπιση των συμφερόντων του Δήμου. 

Συντήρηση της αναγκαίας υποδομής του Γ ραφείου για 
να ανταποκριθεί στις προηγούμενες δραστηριότητες. 
(Συγκέντρωση Νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα 
που απασχολούν το Δήμο). 

Αρθρο 3: 

ΑΡΜΟΔΙΟΤΗΤΕΣ ΓΡΑΦΕΙΟΥ ΤΥΠΟΥ ΚΑΙ ΔΗΜΟΣΙΩΝ 

ΣΧΕΣΕΩΝ 

Α)Τύπου 

• Παρακολουθεί δημοσιεύματα του τύπου (αποδελ¬ 
τίωση) ή εκπομπές των Μ.Μ.Ε. που αφορούν το Δήμο 

ή γενικά τους Ο.Τ.Α. και μεριμνά για την προετοιμασία 
ανάλογων δημοσιευμάτων με στόχο την προάσπιση των 
συμφερόντων του Δήμου. 

• Ενημερώνει το κοινό σχετικά με τις επιδιώξεις, στό¬ 
χους και υπηρεσίες του Δήμου και προβάλλει τη δρα¬ 
στηριότητα του Δήμου σε τακτά χρονικά διαστήματα. 

• Οργανώνει συνεντεύξεις τύπου, συνεργάζεται με 
δημοσιογράφους και τηρεί αρχείο φωτογραφικού και 
άλλου υλικού. 

• Συντάσσει κατάλογο με τα τηλέφωνα, τα τμήματα 
και τα ονόματα των υπευθύνων των υπηρεσιών του 
Δήμου και τα κοινοποιεί σε όποιον ενδιαφέρεται. 

• Τηρεί αρχείο με ονόματα, διευθύνσεις και τηλέφωνα 
των εφημερίδων, περιοδικών, ραδιοφωνικών και τηλε¬ 
οπτικών σταθμών, με τα οποία πρέπει να επικοινωνεί 
ο Δήμος. 

• Διευκολύνει τους δημοσιογράφους στην παροχή 
ειδήσεων και πληροφοριών που αφορούν το Δήμο και 
τις δραστηριότητές του. 

• Φροντίζει για την έγκαιρη δημοσίευση όλων των 
ανακοινώσεων του Δήμου. 

• Είναι υπεύθυνο για την σελίδα που διαθέτει ο Δήμος 
στο ΙηΐΘΓΠθΙ και για τις πληροφορίες που παρέχονται σ’ 
αυτό, για όλες της δραστηριότητες του Δήμου. 

Β) Δημοσίων Σχέσεων Δήμου 

• Οργανώνει, προετοιμάζει και υποστηρίζει τα ενη¬ 
μερωτικά συνέδρια, συνελεύσεις, εορτές, δεξιώσεις και 
γενικά όλες τις εκδηλώσεις του Δήμου. 

• Διεκπεραιώνει την αλληλογραφία του Δήμου σχετι¬ 
κά με τις Δημόσιες και Διεθνείς Σχέσεις του, όπως: τη¬ 
λεγραφήματα, προσκλήσεις, ευχετήριες κάρτες, κλπ. 

• Τηρεί την εθιμοτυπική κατάσταση και φροντίζει για 
την προμήθεια εθιμοτυπικών δώρων. 

• Τηρεί αρχείο με διευθύνσεις και τα τηλέφωνα των 
μελών του Δ.Σ., καθώς και των τοπικών, εθνικών, διεθνών 
και ξένων φορέων. 

• Διοργανώνει τις επίσημες αποστολές στο εσωτερικό 
και εξωτερικό της κάθε δημοτικής αντιπροσωπείας. 

• Αναπτύσσει και διατηρεί επαφές με αντίστοιχα τμή¬ 
ματα Δημοτικών αρχών του εξωτερικού και εσωτερικού. 

• Χειρίζεται όλη την διαδικασία αδερφοποίησης του 
Δήμου με αντίστοιχους οργανισμούς ξένων χωρών και 
παρακολουθεί τα αποτελέσματα της αδερφοποίησης 
άλλων πόλεων της Ελλάδας με αντίστοιχες του εξω¬ 
τερικού. 

• Τηρεί πλήρες αρχείο διευθύνσεων, ονομάτων και 
τηλεφώνων με όλες τις υπηρεσίες και τα άτομα με τα 
οποία συναλλάσσεται στο εσωτερικό και εξωτερικό. 

• Σχεδιάζει, εισηγείται και εφαρμόζει το πρόγραμμα 
ενημέρωσης, υποδοχής και φιλοξενίας των ξένων ή γε¬ 
νικά των διερχομένων από το Δήμο. 

• Επιμελείται την έκδοση εντύπων και πληροφοριακού 
υλικού που αφορούν τις δραστηριότητες του Δήμου και 
το αποστέλλει προς τα Μ.Μ.Ε. και τις Αρχές. 

• Είναι υπεύθυνο για την σελίδα που διαθέτει ο Δήμος 
στο ΙπΙθγπθΙ και για τις πληροφορίες που παρέχονται σ’ 
αυτό, για όλες της δραστηριότητες του Δήμου 

Γ) Δημοσίων Σχέσεων Δημάρχου 

Διεκπεραιώνει την αλληλογραφία του Δημάρχου σχε¬ 
τικά με τις Δημόσιες και Διεθνείς Σχέσεις του, όπως: 
τηλεγραφήματα, προσκλήσεις, ευχετήριες κάρτες, κλπ. 


Τηρεί την εθιμοτυπική κατάσταση. 

Αναπτύσσει και διατηρεί επαφές με αντίστοιχα 
γραφεία Δήμων του εξωτερικού και εσωτερικού. 

Τηρεί πλήρες αρχείο διευθύνσεων, ονομάτων και 
τηλεφώνων με όλες τις υπηρεσίες και τα άτομα με τα 
οποία συναλλάσσεται στο εσωτερικό και εξωτερικό. 

Εφαρμόζει το πρόγραμμα ενημέρωσης, υποδοχής και 
φιλοξενίας των ξένων ή γενικά των διερχομένων από 
το Δήμο. 

Αρθρο 4: 

ΕΙΔΙΚΟΙ ΣΥΝΕΡΓΑΤΕΣ, ΣΥΜΒΟΥΛΟΙ Ή ΕΠΙΣΤΗΜΟΝΙΚΟΙ 
ΣΥΝΕΡΓΑΤΕΣ. 

Ο κάθε ειδικός σύμβουλος, επιστημονικός συνεργά¬ 
της ή ειδικός συνεργάτης ασκεί καθήκοντα επιτελικά 
και δεν έχει αποφασιστική αρμοδιότητα οποιοσδήποτε 
μορφής. Παρέχει συμβουλές και διατυπώνει εξειδικευ- 
μένες γνώμες γραπτά ή προφορικά, για το συγκεκρι¬ 
μένο τομέα δραστηριοτήτων τον οποίο έχει οριστεί να 
εξυπηρετήσει (ν. 1416/84 άρθρο 67). Το συμβουλευτικό 
του έργο απευθύνεται προς το Δήμαρχο. Συνεργάζε¬ 
ται στο πλαίσιο των αρμοδιοτήτων του με το Γ ραφείο 
Προγραμματισμού για την επεξεργασία εισηγήσεων, 
προτάσεων κλπ 

Αρθρο 5: 

ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΓΡΑΜΜΑΤΙΣΜΟΥ 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ. 

Α. Προγραμματισμός της τοπικής ανάπτυξης και της 
δράσης του Δήμου 

Συνεχής έρευνα και παρακολούθηση των εξελίξεων 
στη περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κλπ κατάστασή της. 

Συγκέντρωση πληροφοριών από το εξωτερικό περιβάλ¬ 
λον του Δήμου που επηρεάζουν τις δραστηριότητες του 
(π.χ. πλαίσια του εθνικού, περιφερειακού και νομαρχιακού 
προγραμματισμού, χρηματοδοτήσεις, δημόσιες πολιτικές, 
κατευθύνσεις των συλλογικών οργάνων της Τ.Α., προγράμ¬ 
ματα φορέων υποστήριξης της Τ.Α., προγράμματα Ε.Ε.) 

Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (π.χ. κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κλπ). 

Εισηγήσεις προς τα αιρετά όργανα για την οργάνωση 
των διαδικασιών στρατηγικού/επιχειρησιακού προγραμ¬ 
ματισμού του Δήμου συνολικά και στους επί μέρους το¬ 
μείς (Τεχνικά, Πολεοδομικά, Περιβαλλοντικά, Οικονομικά, 
Κοινωνικά και Πολιτιστικά ζητήματα) 

Υποστήριξη των διαδικασιών σύνταξης των μεσο¬ 
πρόθεσμων και ετήσιων Προγραμμάτων του Δήμου 
και υποστήριξη της λειτουργίας του Δήμου ως φορέα 
προγραμματισμού στο πλαίσιο της διαδικασίας του 
αναπτυξιακού προγραμματισμού της Χώρας. 

Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων 
Προγραμμάτων του Δήμου. 

Διερεύνηση των πηγών χρηματοδότησης και διατύπω¬ 
ση προτάσεων για την εξεύρεση πόρων για την υλοποί¬ 
ηση του προγράμματος δράσης του Δήμου. 

Συνεργασία με τους ειδικούς συνεργάτες, τους προ¬ 
ϊσταμένους και τα επιστημονικά στελέχη του Δήμου 
και από κοινού διατύπωση εισηγήσεων προς τα αιρετά 
όργανα. 

Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Δ.Σ., τη 
Δ.Ε., τις επιτροπές του Δημοτικού Συμβουλίου και τα 
Τοπικά Συμβούλια. 

Συνεργασία με τις υπηρεσίες της Ν.Α., της ΤΕΔΚ, της 
Περιφέρειας, των Κεντρικών Φορέων καθώς και με τους 
φορείς διαδημοτικής συνεργασίας στην ευρύτερη πε¬ 
ριοχή του Δήμου. 

Β. Προγράμματα Ευρωπαϊκής Ένωσης 

Σχετικά με τα προγράμματα της Ε.Ε. οι αρμοδιότητες 
του Γραφείου είναι: 

Η ενημέρωση της Δημοτικής αρχής για τα προγράμ¬ 
ματα της Ε.Ε. που ενδιαφέρουν το Δήμο και υποστήριξη 
των αρμόδιων υπηρεσιών στο σχεδίασμά, στην υλοποίη¬ 
ση και στην αξιολόγηση σχετικών ενεργειών κατάρτιση 
αιτήσεων (σε συνεργασία με τις αρμόδιες υπηρεσίες) 
συμμετοχής του Δήμου σε συγκεκριμένα προγράμματα 
και η παρακολούθηση και αξιολόγηση της υλοποίησής 
τους. 

Η αναζήτηση συνεργασιών στο εσωτερικό και εξω¬ 
τερικό για την αξιοποίηση των δυνατοτήτων που προ¬ 
σφέρουν τα προγράμματα. 

Η διακίνηση μέσα στο Δήμο εντύπων και άλλων μέ¬ 
σων πληροφόρησης για τις ευρωπαϊκές εξελίξεις που 
αφορούν την Τοπική Αυτοδιοίκηση. 

Η ενημέρωση των υπαλλήλων και των αιρετών στα 
Κοινοτικά ζητήματα 

Γ. Τουριστική Ανάπτυξη 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στον 
Δήμο. Εισήγηση και σχεδιασμός των προγραμμάτων 
παρέμβασης του Δήμου στον χώρο της παροχής του¬ 
ριστικών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. 
παραγωγή τουριστικού υλικού και εκδόσεις πρακτικών 
οδηγών για τους ταξιδιώτες, συμμετοχή σε εκθέσεις 
τουρισμού, δημιουργία δικτύων επικοινωνίας και συνερ¬ 
γασίας με άλλες περιοχές εντός και εκτός της χώρας 
κλπ). 

• Συνεργασία και συντονισμός με τους αρμόδιους 
φορείς τουρισμού, ενώσεις ξενοδόχων κ.α. επαγγελμα¬ 
τικών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή 
των προβλημάτων του τομέα και για την βελτίωση των 
παρεχόμενων υπηρεσιών. 

• Επεξεργασία προτάσεων για τη βελτίωση του του¬ 
ριστικού προϊόντος της περιοχής του Δήμου με τη βελ¬ 
τίωση των υποδομών και του ανθρώπινου δυναμικού. 

Δ. Προστασία /Διαχείριση Δασών 

Επεξεργασία προτάσεων προς τις αρμόδιες υπηρεσίες 
για την προστασία και διαχείριση δασικών περιοχών του 
Δήμου. 

Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής 
(π.χ. δασικής οδοποιίας, κτιρίων, διευθέτησης δασικών 
χειμάρρων, κατασκευής υδατοδεξαμενών, κατασκευ¬ 
ής σημείων υδροληψίας για πυροσβεστικά οχήματα, 


υποδομών βοσκοτόπων, χώρων αναψυχής, αντιπυρικών 
ζωνών κ.λ.π). 

Διατύπωση προτάσεων στο Δασαρχείο ή στο Τμήμα 
Αναδασώσεων του Υπουργείου Γεωργίας για την ανα¬ 
δάσωση περιοχών. 

Συμμετοχή του Δήμου στην οργάνωση της πυροπρο¬ 
στασίας των δασών. 

Υποβολή προτάσεων στην Ε.Ε. και στο Υπουργείο Γ ε¬ 
ωργίας για χρηματοδότηση ενεργειών προστασίας / αξι¬ 
οποίησης δασών και ανάπτυξης ορεινών / μειονεκτικών 
περιοχών. 

Ε. Αγροτική Ανάπτυξη 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την 
υλοποίηση προγραμμάτων για την αγροτική ανάπτυξη 
της περιοχής του Δήμου. 

Παροχή συμβουλευτικών υπηρεσιών και ενημέρωση 
πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτιση 
των Νομαρχιακών Προγραμμάτων αγροτικής ανάπτυξης 
και παρακολούθηση των εφαρμοζομένων μέτρων. 

Συνεργασία με τα αρμόδια τμήματα της Ν.Α. και 
συμμετοχή σε προγράμματα ενημέρωσης για την 
ανάπτυξη νέων βιολογικών καλλιεργειών, την εφαρμογή 
προγραμμάτων αναδιάρθρωσης, την προστασία των 
περιοχών γης υψηλής παραγωγικότητας, την ορθολογική 
αξιοποίηση των βοσκοτόπων. 

Συμμετοχή στα προγράμματα της Ν.Α., της Περιφέρειας 
και του κράτους για την ισόρροπη ανάπτυξη της 
γεωργικής βιομηχανίας, την ενημέρωση για την τήρηση 
των περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

ΣΤ. Υποστήριξη σε θέματα κοινωνικής / πολιτιστικής 
πολιτικής. 

Συγκέντρωση και επεξεργασία στοιχείων που αφορούν 
στην υφιστάμενη κατάσταση των υποδομών της 
περιοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

Συγκέντρωση και επεξεργασία στοιχείων που 
αφορούν στην υφιστάμενη κατάσταση ατόμων του 
Δήμου που ανήκουν σε διάφορες κοινωνικές ομάδες 
(νέοι, ηλικιωμένοι, γυναίκες κλπ) και ιδίως ομάδων με 
κίνδυνο αποκλεισμού από την αγορά εργασίας. 

Παρακολούθηση της ποιότητας των παρεχομένων 
υπηρεσιών πρόνοιας, υγείας, παιδείας, πολιτισμού, προς 
τους Δημότες είτε μέσω των Νομικών Προσώπων του 
Δήμου είτε μέσω άλλων τοπικών φορέων. 

Συνεργασία με Νομικά Πρόσωπα του Δήμου που 
ασκούν αρμοδιότητες Κοινωνικής και Πολιτιστικής 
Πολιτικής. 

Υποβολή προτάσεων σε εθνικά προγράμματα και 
προγράμματα της Ε.Ε. υλοποίηση, παρακολούθηση και 
αξιολόγηση της υλοποίησης τους. 

Εκπόνηση ερευνών - μελετών κοινωνικού-πολιτιστικού 
περιεχομένου. 

Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για 
τις ανάγκες και η αποφυγή επικαλύψεων στις υπηρεσίες 
που παρέχουν. Δημιουργία ενός μόνιμου μηχανισμού 
διασύνδεσης και συνεργασίας των φορέων, κρατικών 

και μη, επαγγελματικών και εθελοντικών, εθνικών, περι¬ 
φερειακών και ευρωπαϊκών που παρέχουν κοινωνικές / 
πολιτιστικές υπηρεσίες στα γεωγραφικά όρια του Δή¬ 
μου. 

Σχεδιασμός / υλοποίηση προγραμμάτων με στόχους 
τη διάδοση της πολιτιστικής κληρονομιάς, την προώ¬ 
θηση της συνεργασίας και της ανταλλαγής εμπειριών 
των νέων του Δήμου με νέους από την Ευρώπη και την 
διοργάνωση πολιτιστικών δραστηριοτήτων. 

Πληροφόρηση / ενημέρωση, ευαισθητοποίηση των 
δημοτών. 

Προσέλκυση εθελοντών. 

Παροχή κοινωνικών και πολιτιστικών υπηρεσιών συ¬ 
μπληρωματικά με τα Νομικά Πρόσωπα του Δήμου. 

Ζ. Οργάνωση και ανάπτυξη ανθρώπινου δυναμικού 

Υποστήριξη του Δήμου και των φορέων του (Νομικών 
Προσώπων Δημοσίου Δικαίου και Δημοτικών Επιχειρή¬ 
σεων) σε θέματα βελτίωσης της οργάνωσης, στελέχω- 
σης και των διαδικασιών διοίκησης και λειτουργίας 

Σχεδιασμός, οργάνωση και υλοποίηση προγραμμάτων 
επιμόρφωσης του προσωπικού του Δήμου καθώς και 
οργάνωση προγραμμάτων ενημέρωσης των αιρετών 
οργάνων. Μέριμνα για την διεύρυνση των γνώσεων και 
την εξειδίκευση των υπαλλήλων στο αντικείμενο της 
εργασίας τους 

Η. Μηχανοργάνωση /Τεκμηρίωση 

Η.1. Μηχανοργάνωση 

• Επεξεργασία προτάσεων για τη σκοπιμότητα αυ¬ 
τοματοποίησης διαδικασιών μέσω της πληροφορικής, 
την ανάλυση συστημάτων, την εκτίμηση των αναγκών 
για την εγκατάσταση και λειτουργία των μηχανογρα¬ 
φικών εφαρμογών, την παραγωγή των προγραμμάτων 
σε συνδυασμό με την επιλογή λειτουργικού συστήματος 
και υλικού. 

• Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή και υλικό. 

• Φροντίδα για την εκπαίδευση των χρηστών των 
μηχανογραφικών εφαρμογών που υποστηρίζονται από 
το σύστημα καθώς και για την ενημέρωση όλου του 
προσωπικού σε θέματα πληροφορικής. 

• Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιο¬ 
δοτημένης πρόσβασης. 

• Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάς του. 

• Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοι¬ 
νωνιών και τη διατύπωση εισηγήσεων για την χρήση 
τέτοιων τεχνολογιών από το Δήμο. 

• Ανάπτυξη εφαρμογών που ενδέχεται να προκύψουν 
ως ανάγκες του Δήμου. Παρακολούθηση της εξέλιξης 
της νομοθεσίας σε ό,τι αφορά θέματα ασφάλειας των 
πληροφοριών και προστασίας των ατομικών δικαιωμά¬ 
των και τη φροντίδα για την τήρηση των διατάξεων 
που εκάστοτε ισχύουν. 

Η.2.Τεκμηρίωση 

• Συνεργασία με τις άλλες υπηρεσίες για τη συλλο- 
γή/επεξεργασία στοιχείων σχετικά με το εσωτερικό και 
το εξωτερικό περιβάλλον του Δήμου 

• Ανάπτυξη και συντήρηση ηλεκτρονικών αρχείων με 
τα παραπάνω στοιχεία προς χρήση και αξιοποίηση από 


τη δημοτική αρχή και τις υπηρεσίες μέσω εσωτερικού 
ηλεκτρονικού δικτύου πληροφόρησης 

• Αξιοποίηση του Διαδικτύου και των Τραπεζών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπικής Αυτοδιοίκησης. 

Αρθρο 6: 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΙΟΙΚΗΤΙΚΩΝ ΚΑΙ ΟΙ¬ 
ΚΟΝΟΜΙΚΩΝ ΥΠΗΡΕΣΙΩΝ 

Οι αρμοδιότητες και τα αντικείμενα κάθε οργανικής 
μονάδας, καθορίζονται ως εξής: 

6.1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Α. Γραμματειακή Υποστήριξη Αιρετών Οργάνων 

Α.1. Γραμματεία Δημάρχου - Αντιδημάρχων - Δημόσιες 
Σχέσεις - Ενημέρωση Δημοτών 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση ειδικού πρωτοκόλλου Δημάρχου. 

• Εκτέλεση κάθε διοικητικής υποστήριξης που ανα¬ 
τίθεται από τον Δήμαρχο και η οποία δεν ανήκει στην 
αρμοδιότητα των υπολοίπων υπηρεσιών. 

• Διεκπεραίωση κάθε υπόθεσης που αναθέτουν οι 
Αντιδήμαρχοι στα πλαίσια των αρμοδιοτήτων τους. 

• Φροντίδα για τις δημόσιες σχέσεις του Δήμου 

• Πληροφόρηση των δημοτών για κάθε δραστηριό¬ 
τητα του Δήμου. 

• Ενημέρωση των δημοτών για τα δικαιώματα τους 
και τις ενέργειες που απαιτούνται για τη διεκπεραίωση 
των υποθέσεων τους, καθώς και ο εφοδιασμός τους με 
τα απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

Α.2. Γ ραμματεία Δημοτικού Συμβουλίου, Προέδρου Δ. 
Σ. Δημαρχιακής Επιτροπής, Επιτροπών Δημοτικού Συμ¬ 
βουλίου, Τοπικών Συμβουλίων 

• Κατάρτιση σε συνεργασία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το 
χρόνο/ τόπο κάθε συνεδρίασης. 

• Συγκέντρωση, αναπαραγωγή και αποστολή στα 
μέλη του Δ.Σ. των διαφόρων εισηγήσεων και γενικά 
του ενημερωτικού υλικού που αντιστοιχεί στα θέματα 
των συνεδριάσεων. 

• Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κλπ 

• Τήρηση πρακτικών κατά τη διάρκεια των συνεδρι¬ 
άσεων. 

• Τήρηση αρχείου πρακτικών και αποφάσεων του 
Δ.Σ. 

• Δακτυλογράφηση / αναπαραγωγή αποφάσεων του 
Δ.Σ. και αποστολή τους στην υπηρεσία Τοπικής Αυτο¬ 
διοίκησης της Περιφέρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δημοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή, τις μόνιμες και έκτακτες 
επιτροπές που συνιστά το Δημοτικό Συμβούλιο και τα 
Τοπικά Συμβούλια (ενημέρωση για τα θέματα και τον 
χρόνο κάθε συνεδρίασης, διανομή εισηγήσεων προς 
τα μέλη των Επιτροπών, τήρηση πρακτικών, τήρηση 
αρχείου πρακτικών, δακτυλογράφηση / αναπαραγωγή 
εισηγήσεων κ. λ. π.). 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς το Δήμο. 

Β. Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών Τήρηση των διαδικα¬ 
σιών πρωτοκόλλησης των κάθε είδους εισερχομένων 
στο Δήμο εγγράφων. Διανομή των εγγράφων στις επι- 
μέρους υπηρεσίες του Δήμου. 

Τήρηση των διαδικασιών πρωτοκόλλησης των κάθε εί¬ 
δους εξερχόμενων από το Δήμο εγγράφων. Διεκπεραίωση 
/ αποστολή των εγγράφων αυτών στους αποδέκτες. 

Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου του Δήμου. 

Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές 
μονάδες. 

Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπη¬ 
ρεσιών του Δήμου (τέλεξ, φαξ, καθαριότητα κτιρίων 
γραφείων, λειτουργία κυλικείων, φωτοαντιγραφήσεις, 
εξωτερικές και εσωτερικές εργασίες διακίνησης εγ¬ 
γράφων κλπ.). Για το σκοπό αυτό αξιοποιούνται κλητή¬ 
ρες, τηλεφωνητές, φύλακες, καθαρίστριες κλπ. στους 
οποίους κατανέμονται αρμοδιότητες για τα επί μέρους 
κτίρια εγκατάστασης των υπηρεσιών του Δήμου. 

Γ. Δημοτική Κατάσταση 

Γ.1. Δημοτολόγιο - Ιθαγένεια 

Σύνταξη, ενημέρωση και τήρηση των βιβλίων του 
δημοτολογίου και πληθυσμού 

Τήρηση για κάθε οικογένεια, ιδιαίτερο φάκελο με τα 
σχετικά δικαιολογητικά και αρχείο αποφάσεων μετα¬ 
βολών στα δημοτολόγια (μεταδημοτεύσεις, διορθώσεις 
ηλικιών, διαγραφές λόγω θανάτου, εγγραφή αδήλωτων 
εξώγαμων κλπ). 

Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών 

Πολιτογραφήσεις αλλοδαπών με αίτηση και δήλωση 
στα τηρούμενα βιβλία πολιτογραφήσεων 

Επιμέλεια της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα, 
του Κώδικα Ελληνικής Ιθαγένειας. 

Γ. 2. Ληξιαρχείο 

Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, 
μεταβολή θρησκεύματος κλπ.), σύμφωνα με τις ισχύουσες 
θεσμοθετημένες διαδικασίες. 


Τήρηση αρχείων επισήμων εγγράφων ληξιαρχικών 
γεγονότων. 

Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γόμους, θανάτους που συνέ- 
βησαν στην περιφέρεια του Δήμου. 

Ενημέρωση της Δημοτικής Κατάστασης και των αντί¬ 
στοιχων Τμημάτων άλλων ΟΤΑ για τα ληξιαρχικά γε¬ 
γονότα που επηρεάζουν τα στοιχεία των μητρώων / 
αρχείων που τηρούνται στα Τμήματα αυτά. 

Συνεργασία με Ληξιαρχεία άλλων ΟΤΑ σε περιπτώσεις 
μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

Γ.3. Μητρώα Αρρένων - Στρατολογία 
Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου 
των αποφάσεων των μεταβολών που επέρχονται σε 
αυτά (αλλαγή επωνύμου, προσθήκης πατρώνυμου, 
μητρωνύμου, κυρίου ονόματος κ.α. στοιχείων). 

Κατάρτιση ετησίως των στρατολογικών πινάκων και 
έκδοση των απαιτούμενων πιστοποιητικών. 

Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές 

Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος 
Διεκπεραίωση των προβλεπόμενων διαδικασιών για 
την εγγραφή αδήλωτων, την εξακρίβωση της ιθαγένειας 
αυτών, καθώς και τη διόρθωση των κάθε είδους 
εσφαλμένων εγγραφών στα μητρώα αρρένων 
Γ.4. Εκλογικοί Κατάλογοι 

Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο 
Δήμο από τον εκλογικό νόμο 
Τήρηση εκλογικών καταλόγων και φροντίδα για την 
κατά νόμο αναθεώρηση αυτών 
Γ.5. Τέλεση πολιτικών γάμων 

Μέριμνα για την τήρηση των θεσμοθετημένων 
διαδικασιών για την διεξαγωγή των πολιτικών γάμων 
Δ. Διαχείριση Αγροτικών Θεμάτων 
Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της 
Διεύθυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των 
αιτήσεων και δηλώσεων κλπ). 

Ε. Χορήγηση Αδειών Καταστημάτων 
Διοικητική υποστήριξη των κάτωθι αρμοδιοτήτων του 
Δήμου: 

Χορήγηση αδειών ίδρυσης και λειτουργίας όλων των 
καταστημάτων και επιχειρήσεως οι όροι λειτουργίας 
των οποίων καθορίζονται από υγειονομικές διατάξεις. 

Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρή¬ 
σεων, που προβλέπονται από τους ΣΑ. Ν. 445/1937 και 
446/1937. 

Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές δι¬ 
ατάξεις και χορηγούνται σύμφωνα με την Α5/3010/85 
υγειονομική διάταξη. 

Χορήγηση των αδειών εγκατάστασης και λειτουργίας 
ψυχαγωγικών παιχνιδιών, που προβλέπονται από αστυ¬ 
νομικές διατάξεις και δεν υπάγονται στις διατάξεις του 
ν. 2000/1991. 

Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή 
οριστική ανάκληση άδειας ή σφράγιση σύμφωνα με τις 
ισχύουσες διατάξεις). 

Τήρηση αρχείου των αδειών καταστημάτων υγειονο¬ 
μικού ενδιαφέροντος. 

ΣΤ. Λειτουργίες Διαχείρισης Θεμάτων Παιδείας - 
Αθλητισμού 

ΣΤ.1. Διαχείριση θεμάτων Δημοτικής Επιτροπής Παι¬ 
δείας και Σχολικών Επιτροπών 

Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

Διοικητική υποστήριξη της Δημοτικής Επιτροπής Παι¬ 
δείας. 

Συνεργασία με την Τεχνική υπηρεσία για την κατα¬ 
γραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέ¬ 
ση με συντηρήσεις, ανεγέρσεις, προσθήκες αιθουσών, 
επεκτάσεις χώρων στα υπάρχοντα σχολεία, αγορές 
οικοπέδων νέων σχολικών μονάδων. 

Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παρα¬ 
λαβή των χρημάτων. 

ΣΤ.2. Αθλητισμός 

Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

Καταγραφή και αξιολόγηση των υπαρχόντων αθλη¬ 
τικών χώρων εγκαταστάσεων, μέριμνα για την καλή 
λειτουργία και τη βελτίωση της αθλητικής υποδομής 
(χώροι, γυμναστές, όργανα). 

Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

Διοργάνωση αθλητικών συναντήσεων. 

Ζ. Λειτουργία Διοικητικής Υποστήριξης Νομικών Προ¬ 
σώπων 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτι¬ 
κά). 

Ενημέρωση Δημάρχου και Δημοτικού Συμβουλίου για 
όλα τα θέματα λειτουργίας των ΝΠΔΔ του Δήμου. 

Συνεργασία με τις Διοικήσεις και τις υπηρεσίες των 
ΝΠΔΔ και το Τμήμα Οικονομικών Υπηρεσιών για θέματα 
οικονομικής διαχείρισης των ΝΠΔΔ. 

Η. Λειτουργία - Διαχείριση Δημοτικής Βιβλιοθήκης 

• Καταγραφή αναγκών σε εξοπλισμό, υποδομές, επο¬ 
πτικό υλικό και βιβλία. 

• Καταγραφή και αξιολόγηση των υπαρχόντων εγκα¬ 
ταστάσεων, μέριμνα για την καλή λειτουργία και τη 
βελτίωση της βιβλιοθήκης. 

• Προτάσεις για τη βελτίωση της υποδομής και λει¬ 
τουργίας. 

• Συνεργασία με πολιτιστικούς φορείς, μαθητικές 
κοινότητες κλπ. 

• Διοργάνωση εκδηλώσεων. 

Θ. Αλλοδαποί 


Διενέργεια όλων των πράξεων εξυπηρέτησης και 
ελέγχου δικαιολογητικών των αλλοδαπών πολιτών, 
σύμφωνα με την κείμενη νομοθεσία. 

6.2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Α. Προϋπολογισμοί - Ισολογισμοί - Οικονομική παρα¬ 
κολούθηση 

Συγκέντρωση στοιχείων, διερεύνηση αναγκών και κατάρ¬ 
τιση των μεσοπρόθεσμων και ετησίων προϋπολογισμών 
δαπανών λειτουργίας των υπηρεσιών του Δήμου και των 
αντίστοιχων προϋπολογισμών εσόδων του Δήμου. 

Παρακολούθηση της εξέλιξης των προηγουμένων προ¬ 
ϋπολογισμών και τήρηση των σχετικών διαδικασιών και 
αρχείων. Εξαγωγή των αποκλίσεων μεταξύ προϋπολο- 
γισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

Σύνταξη των ετήσιων ισολογισμών του Δήμου σε συ¬ 
νεργασία με το Ταμείο. 

Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής 
ενότητας και με τις αναθεωρήσεις του. 

Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πλη¬ 
ροφόρησης που εφαρμόζει ο Δήμος. 

Τήρηση των βιβλίων και αρχείων του λογιστικού συ¬ 
στήματος των Ο.Τ.Α. όπως εκάστοτε ισχύει. 

Τήρηση του διπλογραφικού λογιστικού συστήματος 
των Ο.Τ.Α. 

Τήρηση Μητρώου Παγίων. 

Β. Διαχείριση Εσόδων 

Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώ¬ 
σεων προς το Δήμο των φυσικών προσώπων ή των 
κάθε είδους επιχειρήσεων της περιοχής, για φόρους, 
εισφορές, τέλη, δικαιώματα που περιοδικά πρέπει να 
καταβάλλονται στο Δήμο με βάση τις ισχύουσες κάθε 
φορά διατάξεις της νομοθεσίας. 

Έλεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, δικαιωμάτων κλπ. 

Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα του Δήμου 

Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία 
προσόδου και υπόχρεο. 

Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προ¬ 
σόδου. 

Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλομένων ποσών. 

Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

Τήρηση των αντιστοίχων διαδικασιών και έκδοση βε¬ 
βαιώσεων/ αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

Τήρηση όλων των οικονομικών δοσοληψιών που 
σχετίζονται με τη λειτουργία των νεκροταφείων, την 
ύδρευση κλπ. 

Γ. Θέματα Δημοτικής Περιουσίας-Κληροδοτημάτων 

Τήρηση αρχείου της δημοτικής ακίνητης περιουσίας. 

Μέριμνα για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση 
σχετικών συμβάσεων κ. λ. π.). 

Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

Τήρηση των διαδικασιών που σχετίζονται με τις δω¬ 
ρεές προς το Δήμο. 

Δ. Διαχείριση Δαπανών Προμήθειες 

Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπο¬ 
λογισμού του Δήμου και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο 
για τη διενέργεια των πληρωμών. 

Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου 

Παροχή κάθε είδους στοιχείων που ζητούνται από 
Δημόσιες / Ελεγκτικές υπηρεσίες σύμφωνα με τις δια¬ 
δικασίες που ισχύουν εκάστοτε. 

Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή 
υλικών για τις ανάγκες του Δήμου και συμμετοχή στις 
αντίστοιχες επιτροπές αξιολόγησης προσφορών και 
παραλαβής. 

Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λ.π). 

Τήρηση αρχείου παγίων κινητών περιουσιακών στοι¬ 
χείων του Δήμου. 

Φροντίδα για την αποθήκευση των παγίων ή αναλω¬ 
σίμων υλικών και τήρηση διαδικασιών παράδοσης και 
παραλαβής. 

Ε. Θέματα Προσωπικού Μισθοδοσίας 

Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της Πολιτείας στα θέματα του προσωπικού, 
οποιοσδήποτε σχέσης εργασίας, του Δήμου. 

Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. του προσωπικού 
του Δήμου με οποιαδήποτε σχέση εργασίας, σύμφωνα 
με τις εκάστοτε ισχύουσες διατάξεις. 

Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού 
δικαίου στο προσωπικό του Δήμου, με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη 
συγκέντρωση και καταγραφή των κάθε είδους μετα¬ 


βολών της οικογενειακής, υπηρεσιακής και ατομικής 
κατάστασης (προσόντα, οικογενειακή κατάσταση, 
υπηρεσιακή εξέλιξη, απόδοση, αμοιβές, ποινές, άδειες, 
απουσίες κ.λ.π.). 

Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό 
των κάθε φύσης αμοιβών και παροχών προς το προσω¬ 
πικό οποιοσδήποτε εργασιακής σχέσης του Δήμου. 

Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το 
προσωπικό του Δήμου που αφορούν την υπηρεσιακή 
του κατάσταση. 

Παρακολούθηση των μεταβολών της οργανωτικής κα¬ 
τάστασης και στελέχωσης των υπηρεσιών του Δήμου. 
Παρακολούθηση της κατανομής των θέσεων εργασίας 
στις επιμέρους υπηρεσίες του Δήμου. 

Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποια¬ 
δήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό του Δήμου. 

Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Τμήμα Ταμείου για 
πληρωμές. 

Τήρηση αρχείου καταβληθεισών αμοιβών στο προ¬ 
σωπικό του Δήμου και έκδοση των αντίστοιχων βεβαι¬ 
ώσεων αποδοχών. 

Φροντίδα για την ασφάλιση του προσωπικού του Δή¬ 
μου στους οικείους ασφαλιστικούς φορείς (π.χ. ΤΥΔΚΥ, 
ΙΚΑ κτλ). 

Παρακολούθηση της απόδοσης των ασφαλιστικών 
εισφορών στους ασφαλιστικούς φορείς, τακτοποίηση 
των ενσήμων των ασφαλισμένων στο Ι.Κ.Α. 

ΣΤ. Διαχείριση Ταμείου 

Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολού¬ 
θηση των υποχρεώσεων και των αναμενόμενων ει¬ 
σπράξεων. 

Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίζει ο νόμος ότι πρέπει να προσκομίζουν 
οι δικαιούχοι (π.χ. φορολογική ενημερότητα στην περί¬ 
πτωση των Εταιρειών). 

Καταγραφή των διενεργούμενων πληρωμών σύμφωνα 
με τις ισχύουσες διαδικασίες. 

Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

Διενέργεια εισπράξεων αντίστοιχων οφειλών προς το 
Δήμο.Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

Παρακολούθηση της πραγματοποίησης των υποχρεώ¬ 
σεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

Παραλαβή των βεβαιωτικών καταλόγων των υπόχρεων 
και των αντίστοιχων οφειλομένων στο Δήμο ποσών 
κατά κατηγορία προσόδου.Έκδοση και μέριμνα για την 
κοινοποίηση ατομικών ή ειδικών προσκλήσεων προς 
τους οφειλέτες του Δήμου. 

Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων 

Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες 

Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσι¬ 
ες/ Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

Σύνταξη οικονομικών καταστάσεων 

6.3. ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

Οι αρμοδιότητες του «Κέντρου Εξυπηρέτησης Πολι¬ 
τών» καθορίζονται ως εξής: 

Αποστολή του Κέντρου είναι η παροχή διοικητικών 
πληροφοριών και η διεκπεραίωση των υποθέσεων των 
πολιτών από την υποβολή της αίτησης μέχρι την έκδο¬ 
ση της τελικής πράξης σε συνεργασία με τις καθ’ ύλη 
αρμόδιες υπηρεσίες. Ειδικότερα το Κ. Ε. Π.: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

Παραλαμβάνει αιτήσεις πολιτών για τη διεκπεραίωση 
υποθέσεων τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνση τους έντυπα αιτήσεων κατά 
ο άρθρο 3 παρ. 3 του Κώδικα Διοικητικής Διαδικασίας 
(Ν. 2690/1999). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ. Ε. Π. τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες μετά από σχετική εξουσιοδότηση 
των πολιτών. 

Διαβιβάζει πλήρεις του φακέλους των υποθέσεων των 
πολιτών, στην αρμόδια για τη διεκπεραίωσή τους υπη¬ 
ρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ. Ε. Π. υποβολής αρχικής αίτησης από το 
οποίο το παραλαμβάνει ο πολίτης ή του αποστέλλεται 
από το Κ. Ε. Π. στη διεύθυνση που έχει δηλωθεί με 
συστημένη επιστολή και με αντικαταβολή. 

Επί πλέον το Κ. Ε. Π. παρέχει τις εξής υπηρεσίες: 

Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπευ¬ 
θύνων δηλώσεων. 

Χορήγηση του αποδεικτικού φορολογικής ενημερό¬ 
τητας μέσω ηλεκτρονικής διασύνδεσης με το σύστημα 
ΤΑΧΙ3. 


Επίσης το ΚΕΠ αναλαμβάνει τη διεκπεραίωση όλων των 
υπηρεσιών που καθορίζονται εκάστοτε από την αντίστοι¬ 
χη νομοθεσία και τις υπουργικές εγκυκλίους ανάθεσης 
αρμοδιοτήτων στα Κέντρα Εξυπηρέτησης Πολιτών. 

6.4.ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ 

Α. Γραφείο Νεολαίας 

Παρέχει υποστήριξη και συμβουλές, με τη συμμετοχή 
ειδικών επιστημόνων, σε νέους που αντιμετωπίζουν προ¬ 
βλήματα με ναρκωτικά, την οικογένεια και γενικότερα 
που αντιμετωπίζουν προβλήματα κοινωνικής ένταξης ή 
ενσωμάτωσης με το κοινωνικό σύνολο. 

Συνεργάζεται και ενισχύει τη λειτουργία του Δημοτι¬ 
κού Συμβουλίου Νεολαίας 

Είναι υπεύθυνο για τη δημιουργία και λειτουργία 
Κέντρων Ενημέρωσης Νέων και παρέχει κάθε δυνατή 
στήριξη σε αυτά 

Οργανώνει και υλοποιεί προγράμματα ενημέρωσης 
και συμβουλευτικής εξαρτημένων νέων. 

Διοργανώνει με τη συμμετοχή ειδικών επιστημόνων: 

* Εκδηλώσεις συμβουλευτικής για τους γονείς των 
μαθητών σχολείων. Τα σεμινάρια αυτά έχουν σαν σκοπό 
να βοηθήσουν τους γονείς να κατανοήσουν τα προβλή¬ 
ματα των εφήβων. 

* Εκδηλώσεις συμβουλευτικής για τους γονείς και 
εφήβους για τον κίνδυνο των ναρκωτικών, του ΑΙΩ3, 
τη σεξουαλική διαπαιδαγώγηση και άλλα θέματα που 
κρίνονται απαραίτητα από το γραφείο και τους συλλό¬ 
γους γονέων και κηδεμόνων. 

* Εκδηλώσεις ενημέρωσης για την αιμοδοσία και δω¬ 
ρεά οργάνων σώματος. 

* Εκδηλώσεις για τις εξελίξεις στην αγορά εργασίας 
(σε συνεργασία με τον Ο.Α.Ε.Δ. και άλλες εξειδικευμένες 
υπηρεσίες) και τις διαδικασίες εισόδου του νέου που 
τελειώνει το Λύκειο στην αγορά εργασίας (προσέγγιση 
αγοράς εργασίας, λήψης απόφασης, σύνταξη βιογραφι- 
κού, παρουσίαση σε συνέντευξη, τεχνικές αναζήτησης 
εργασίας, κλπ.). 

Σχεδιάζει και υλοποιεί προγράμματα που άπτονται 
των ζητημάτων νεολαίας, καθώς και προγράμματα που 
στοχεύουν στην προώθηση της συνεργασίας και της 
ανταλλαγής εμπειριών των νέων του Δήμου με νέους 
από την Ευρώπη. 

Διερευνά και τηρεί αρχείο πληροφοριών και ενημε¬ 
ρώνει τους νέους του Δήμου για: 

* Τις δυνατότητες αξιοποίησης ευρωπαϊκών προγραμ¬ 
μάτων και υποτροφιών. 

* Τις δυνατότητες λήψης σπουδαστικών υποτροφι¬ 
ών. 

* Τις δυνατότητες εύρεσης εργασίας και θέσεις ερ¬ 
γασίας (αποδελτίωση τύπου, συνεργασία με τοπικούς 
εργοδότες, επαγγελματικούς φορείς, κ.α.). 

* Τα Ινστιτούτα Επαγγελματικής Κατάρτισης, Τεχνικά 
Λύκεια και λοιπές Επαγγελματικές Σχολές. 

* Τα σεμινάρια ανέργων. 

* Τα προγράμματα εθελοντικής εργασίας. 

Β. Γραφείο Α.Μ.Ε.Α. 

Το γραφείο μπορεί να: 

Προωθεί και παρακολουθεί κάθε είδους ενέργειες 
του Δήμου, για την διασφάλιση της προσβασιμότητας 
και των λοιπών διευκολύνσεων για τα άτομα με Ανα¬ 
πηρίες. 

Προωθεί μέτρα που θα εξασφαλίζουν την προσβα- 
σιμότητα των ΑΜΕΑ στα κτίρια του Δήμου, με την κα- 

τασκευή κεκλιμένων επιπέδων (ραμπών), καταλλήλων 
ανελκυστήρων, ειδικών χώρων υγιεινής κλπ. 

Προωθεί μέτρα που θα βελτιώνουν την ποιότητα 
των συνθηκών διοικητικής εξυπηρέτησης των Α.Μ.Ε.Α. 
(πληροφόρηση και εξυπηρέτηση ατόμων με αναπηρί¬ 
ες, με τη χρήση των νέων τεχνολογιών πληροφορικής 
και επικοινωνιών, κατά προτεραιότητα εξυπηρέτηση, 
εφαρμογή της υπηρεσίας μιας στάσης για να κινείται 
ο φάκελος της υπόθεσης από την υπηρεσία και όχι από 
τον πολίτη κλπ). 

Παρέχει ψυχολογική υποστήριξη και συμβουλές στις 
οικογένειες των Α.Μ.Ε.Α. 

Οργανώνει και υλοποιεί προγράμματα εκπαίδευσης 
γονέων Α.Μ.Ε.Α. 

Οργανώνει και υλοποιεί προγράμματα δημιουργικής απα¬ 
σχόλησης και εκπαίδευσης ατόμων με ειδικές ανάγκες. 

Σχεδιάζει και υλοποιεί προγράμματα που στοχεύουν 
στην προώθηση της συνεργασίας και της ανταλλαγής 
εμπειριών των Ειδικών Εργαστηρίων και Σχολείων του 
Δήμου με άλλες Ευρωπαϊκές πόλεις. 

Υποβάλλει προτάσεις σε εθνικά προγράμματα και 
προγράμματα της Ε.Ε. που αφορούν τα Α.Μ.Ε.Α. 

Γ. Γραφείο Τρίτης Ηλικίας 

Παρέχει ψυχολογική υποστήριξη σε άτομα τρίτης 
ηλικίας. 

Ενισχύει δημότες που γενικά έχουν ανάγκη βοήθειας, 
όπως μοναχικά ηλικιωμένα άτομα, μέσα από εθνικά και 
Ευρωπαϊκά προγράμματα (π.χ. Βοήθεια στο Σπίτι). 

Σχεδιάζει και υλοποιεί προγράμματα προληπτικής 
ιατρικής. 

Ενημερώνει το Δ.Σ. και υποβάλλει σε αυτό πρόγραμμα 
ενίσχυσης των απόρων ηλικιωμένων ατόμων του Δήμου 
και το υλοποιεί μετά από απόφαση του Δ.Σ. 

Αναλαμβάνει τις επαφές με τα νοσοκομεία και διάφο¬ 
ρα άλλα ιδρύματα για όσους δημότες δεν έχουν αυτή 
την δυνατότητα. 

Συνεργάζεται με τις κρατικές κοινωνικές υπηρεσίες 
για όποια θέματα απαιτούν συντονισμό από αυτές. 

Σχεδιάζει και υλοποιεί προγράμματα για την Τρίτη 
Ηλικία 

Δ. Γραφείο Ισότητας Γυναικών - Μονογονεϊκής Οι¬ 
κογένειας 

Φροντίζει για την ένταξη της ισότητας σε όλες τις 
πολιτικές 

Ενισχύει τους μηχανισμούς προώθησης της ισότητας 

Υποστηρίζει την επιχειρηματικότητα - εργασία - απα¬ 
σχόληση των γυναικών 

Ενισχύει την ισόρροπη συμμετοχή των γυναικών στα 
κέντρα των αποφάσεων 

Λαμβάνει μέτρα κοινωνικής φροντίδας 

Λαμβάνει μέτρα για την αντιμετώπιση της βίας κατά 
των γυναικών 

Υποστηρίζει με κάθε νόμιμο μέσω τις γυναίκες που 
έχουν σεξουαλικά παρενοχληθεί ή κακοποιηθεί και πα¬ 
ρέχει ψυχολογική στήριξη. 

Παρέχει ψυχολογική υποστήριξη, με τη βοήθεια ειδικών 
επιστημόνων, σε αρχηγούς μονογονεϊκών οικογενειών. 

Ενισχύει μονογονεϊκές οικογένειες που γενικά έχουν 
ανάγκη βοήθειας, μέσα από εθνικά και Ευρωπαϊκά προ¬ 
γράμματα. 

Ενημερώνει το Δ.Σ. και υποβάλλει σε αυτό πρόγραμμα 
ενίσχυσης των μονογονεϊκών οικογενειών του Δήμου 
και το υλοποιεί μετά από απόφαση του Δ.Σ. 


Οργανώνει και υλοποιεί προγράμματα ενημέρωσης 
και επιμόρφωσης μονογονεϊκών οικογενειών. 

Συνεργάζεται με τις κρατικές κοινωνικές υπηρεσίες 
για όποια θέματα απαιτούν συντονισμό από αυτές. 

Υποστηρίζει την ισότητα των γυναικών με: 

* Εκδηλώσεις ενημέρωσης για τα δικαιώματα τους. 

* Εκδηλώσεις για τις εξελίξεις στην αγορά εργασίας. 

Ε. Γ ραφείο Παλιννοστούντων Προσφύγων 

Σχεδιάζει και υλοποιεί προγράμματα επιμόρφωσης 

αναλφάβητων και εκμάθησης της Ελληνικής γλώσσας. 

Συνεργάζεται με φορείς της εκπαίδευσης, της επαγ¬ 
γελματικής κατάρτισης και της εκπαίδευσης ενηλί¬ 
κων για την υλοποίηση προγραμμάτων επιμόρφωσης 
αναλφάβητων, εκμάθησης της Ελληνικής γλώσσας και 
απόκτησης επαγγελματικών προσόντων των πολιννο- 
στούντων. 

Οργανώνει και ενισχύει μέσα από εθνικά και ευρω¬ 
παϊκά προγράμματα την ένταξη των παλιννοστούντων 
στην τοπική κοινωνία και οικονομία. 

Αναλαμβάνει την ενίσχυση των επαφών των παλιν- 
νοστούντων με τις Δημόσιες Υπηρεσίες, σε περίπτωση 
που έχουν προβλήματα επικοινωνίας (δεν μιλούν καλά 
τα Ελληνικά). 

Ενημερώνει το Δ.Σ. και υποβάλλει σε αυτό πρόγραμμα 
ενίσχυσης απόρων παλιννοστούντων του Δήμου και το 
υλοποιεί μετά από απόφαση του Δ.Σ.. 

Συνεργάζεται με τις κρατικές κοινωνικές υπηρεσίες 
για όποια θέματα απαιτούν συντονισμό από αυτές. 

Άρθρο 7 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΚΑΙ ΠΕΡΙΒΑΛΛΟΝΤΟΣ 

Οι αρμοδιότητες και τα αντικείμενα κάθε οργανικής 
μονάδας , καθορίζονται ως εξής: 

7.1. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Το Τμήμα έχει την ευθύνη της μελέτης και εκτέλε¬ 
σης έργων με αυτεπιστασία ή της επίβλεψης μελέτης/ 
εκτέλεσης έργων που ανατίθενται σε τρίτους και που 
περιλαμβάνουν: 

α) Την κατασκευή, επισκευή, συντήρηση, διακόσμη- 
ση και εξοπλισμό των δημοτικών κτιρίων και εγκατα¬ 
στάσεων του Δήμου καθώς και γενικά των κτιρίων και 
εγκαταστάσεων που αναλαμβάνει να κατασκευάσει, 
επισκευάσει ή συντηρήσει ο Δήμος. Τα εκτελούμενα 
έργα καλύπτουν εργασίες οικοδομικές (φέρουσες κα¬ 
τασκευές, τοιχοποιία, επιχρίσματα, χρωματισμοί, επι¬ 
στρώσεις κλπ), ξυλουργικές και μεταλλικές κατασκευές, 
υδραυλικές εγκαταστάσεις κλπ. 

β) Έργα οδοποιίας και λοιπά έργα υποδομής (κατα¬ 
σκευές κόμβων και διαβάσεων, γεφυρών, αντιπλημμυρι- 
κών έργων, διευθετήσεις και καλύψεις ρεμάτων κλπ). 

γ)Έργα διαμόρφωσης υπαίθριων χώρων (π.χ. πεζοδρό¬ 
μοι, πλατείες, παιδικές χαρές, αθλητικοί χώροι κλπ). 

δ) Εκτέλεση εργασιών σήμανσης και διαγράμμισης 
οδών (εγκατάσταση και συντήρηση κάθε είδους πλη¬ 
ροφοριακών πινακίδων στην περιοχή του Δήμου π.χ. 
πινακίδες ονομασίας οδών και πλατειών, αρίθμησης 
κτιρίων, παροχής πληροφοριών σε οδηγούς και διερχό- 
μενους, παροχής πληροφοριών σε θέματα του Δήμου, 
στάσεων συγκοινωνιακών μέσων). 

ε) Ηλεκτρομηχανολογικά έργα και συντήρηση Η / Μ 
εξοπλισμού. 

Το Τμήμα έχει επίσης της ευθύνης σε ζητήματα πολε- 
οδομικού σχεδιασμού και πολεοδομικών εφαρμογών. 

Οι αρμοδιότητες του Τμήματος συνοψίζονται ως εξής 
για τους ακόλουθους επί μέρους τομείς: 

Α. Προγραμματισμός Τεχνικών Έργων 

Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστη¬ 
ριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου την εκτέλεση 
εργασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της 
Τεχνικής Υπηρεσίας. 

Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός των προϋπο¬ 
θέσεων υλοποίησής τους (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κλπ.). 

Παρακολούθηση της υλοποίησης του προηγούμενου 
προγραμματισμού και την τήρηση απολογιστικών και 
στατιστικών στοιχείων. 

Προγραμματισμός προμηθειών του Δήμου και εισήγη¬ 
ση της σκοπιμότητας τους σε συνεργασία με το Τμήμα 
Οικονομικών Υπηρεσιών. 

Β. Μελέτες / Επιβλέψεις τεχνικών έργων 

Εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του 
Δήμου (προμελέτες, προκαταρκτικές μελέτες, οριστικές 
μελέτες, μελέτες εφαρμογής). Κατάρτιση προδιαγρα¬ 
φών μελετών και τήρηση των διαδικασιών ανάθεσης 
συγκεκριμένων μελετών σε τρίτους (σύνταξη διακηρύ¬ 
ξεων, τευχών προδιαγραφών, αξιολόγηση εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κλπ.). 

Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
μελετών από ποιοτικής και συμβατικής άποψης. 

Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατε¬ 
θούν σε τρίτους, στις περιπτώσεις που αποφασίζεται η 
εκπόνηση μελετών από τις υπηρεσίες του Δήμου. 

Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδι¬ 
αγραφών τεχνικών έργων και τήρηση των διαδικασιών 
ανάθεσης έργων σε τρίτους (δημοπρατήσεις, αξιολό¬ 
γηση προσφορών, εισήγηση σχετικών αποφάσεων, σύ¬ 
νταξη συμβάσεων κλπ.). 

Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των δι¬ 
αδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής 
άποψης και συμβατικής άποψης. 

Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση, εκτέλεση και παραλαβή μελετών και τεχνικών 
έργων. 

Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

Γ. Θέματα Χωροταξικού / Πολεοδομικού Σχεδιασμού 

Συγκέντρωση στοιχείων, επί τόπου διερεύνηση και κα¬ 
ταγραφή αδυναμιών του φυσικού και δομημένου χώρου 
της περιοχής του Δήμου. 


Τεκμηρίωση των αδυναμιών/ προβλημάτων της περι¬ 
οχής και τήρηση σχετικού αρχείου. 

Με βάση τα συμπεράσματα και αποτελέσματα σχε¬ 
τικών μελετών, εισήγηση αποφάσεων, ρυθμίσεων και 
προγραμμάτων εφαρμογής για τη βελτίωση των πολε¬ 
οδομικών, οικιστικών προβλημάτων της περιοχής του 
Δήμου. 

Υποστήριξη της συμμετοχής του Δήμου στις διαδικα¬ 
σίες χωροταξικού και πολεοδομικού σχεδιασμού. 

Μέριμνα για την αξιοποίηση σύγχρονων πολεοδομικών 
εργαλείων από το Δήμο για την οικιστική ανάπτυξη, την 
κάλυψη στεγαστικών αναγκών, την ανάπλαση περιο¬ 
χών και την αντιμετώπιση προβλημάτων κυκλοφορίας 
/ στάθμευσης (π.χ. ζώνες ειδικής ενίσχυσης, ζώνες ει¬ 
δικών κινήτρων, ζώνες ενεργού πολεοδομίας, κοινω¬ 
νικός συντελεστής δόμησης, μεταφορά συντελεστού 
δόμησης). 

Συνεργασίες με αντίστοιχου αντικείμενου Νομαρχι¬ 
ακές ή Κεντρικές Υπηρεσίες και φορείς για την από 
κοινού ρύθμιση θεμάτων Χωροταξικού / Πολεοδομικού 
σχεδιασμού που απασχολούν την περιοχή του Δήμου 
και για την ανάπτυξη αντίστοιχων κοινών προγραμ¬ 
μάτων. 

Παροχή προς κάθε ενδιαφερόμενο πληροφοριών που 
σχετίζονται με το σχέδιο πόλης και γενικά την χωρο¬ 
ταξική/ πολεοδομική ανάπτυξη της περιοχής. 

Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ζητήματα Χωροταξίας / Πολεοδομίας. 

Δ. Πολεοδομικές Εφαρμογές, Κτηματολόγιο 

Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους 
(καθορισμός οικοδομικών γραμμών, σύνταξη και έλεγχος 
τοπογραφικών διαγραμμάτων κλπ). 

Τήρηση των σχετικών διαδικασιών, κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

Εκτέλεση τοπογραφικών εργασιών για τις ανάγκες 
του Τμήματος ή άλλων Τμημάτων του Δήμου. 

Επίβλεψη τοπογραφικών εργασιών που ανατίθενται 
σε τρίτους. 

Συνεχής ενημέρωση των τοπογραφικών διαγραμμά¬ 
των του σχεδίου πόλης. 

Εκτέλεση ή επίβλεψη εργασιών για τη σύνταξη του 
κτηματολογίου του Δήμου. Τήρηση του μηχανογραφη¬ 
μένου αρχείου κτηματολογίου και παροχή σχετικών 
στοιχείων και πληροφοριών. 

Τήρηση αρχείου πολεοδομικών σχεδίων σε συνερ¬ 
γασία με το Γ ραφείο Διοικητικής υποστήριξης της Δι¬ 
εύθυνσης. 

Ε. Συγκρότηση - Προγραμματισμός - Παρακολούθηση 
των Συνεργείων του Τμήματος 

Γ ια την εκτέλεση των λειτουργιών του Τ μήματος συ¬ 
γκροτούνται ειδικά συνεργεία. 

Οι σχετικές με τα συνεργεία αρμοδιότητες του Τμή¬ 
ματος περιλαμβάνουν: 

Ετοιμασία του Προγράμματος Δράσης του Συνεργείου 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κλπ). 

Ανάλυση του προηγούμενου προγράμματος για τον 
καθορισμό αναγκών του συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κλπ. 

Επίβλεψη από διοικητική και τεχνική άποψη των έργων 
που εκτελεί το συνεργείο με αυτεπιστασία και των 
αντίστοιχων εργασιών συντηρήσεων. 

Συγκρότηση, οργάνωση και διοίκηση ενεργειών αμέ¬ 
σου επέμβασης σε περιπτώσεις επειγουσών εργασιών 
εκτός προγράμματος (π.χ. άμεσες επισκευές εγκατα¬ 
στάσεων δημοτικών κτιρίων ή σχολείων). 

Φροντίδα για τη στελέχωση και την εκπαίδευση του 
προσωπικού του συνεργείου. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

Συνεργασία με το Γραφείο Προμηθειών και Υποστήρι¬ 
ξης για την έγκαιρη προμήθεια των υλικών των έργων 
που εκτελεί το συνεργείο. 

Εκτέλεση επιμετρήσεων εργασιών που εκτελεί το συ¬ 
νεργείο και έλεγχος των πιστοποιήσεων που υποβάλλο¬ 
νται από συνεργεία τρίτων. Ενημέρωση και συνεργασία 
με το Γ ραφείο Προμηθειών και Υποστήριξης. 

Χειρισμός και φροντίδα για τη συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιεί το συνεργείο. 

Τήρηση των διαδικασιών καταγραφής, συγκέντρωσης 
και ενημέρωσης του Γ ραφείου Υποστήριξης της Διεύ¬ 
θυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών και με στοιχεία προόδου καθ’ ενός από 
τα έργα του προγράμματος δράσης του συνεργείου. 

ΣΤ. Συνεργεία Κατασκευής - Επισκευής - Συντήρησης 
τεχνικών έργων 

Εκτέλεση εργασιών κατασκευής, επισκευής και συντή¬ 
ρησης έργων κτιριακών, διαμόρφωσης υπαίθριων χώ¬ 
ρων, οδοποιίας και λοιπών τεχνικών έργων υποδομής. 

Ζ. Συνεργείο ηλεκτροφωτισμού, σήμανσης οδών 

Εκτέλεση εργασιών που αφορούν στην επέκταση, 
συντήρηση, επισκευή και βελτίωση του δικτύου ηλε- 
κτροφωτισμού των οδών και γενικά των κοινοχρήστων 
υπαιθρίων χώρων του Δήμου καθώς και του φωτισμού 
για την ανάδειξη των δημοτικών κτιρίων, μνημείων και 
αρχαιολογικών χώρων της περιοχής του Δήμου. 

Εκτέλεση εργασιών για την επέκταση, συντήρηση και 
επισκευή της σήμανσης και διαγράμμισης οδών για τη 
ρύθμιση της κυκλοφορίας στην περιοχή του Δήμου. 

Εκτέλεση εργασιών για την εγκατάσταση και συντή¬ 
ρηση κάθε είδους πληροφοριακών πινακίδων στην περι¬ 
οχή του Δήμου (πινακίδες ονομασίας οδών και πλατειών, 
αρίθμησης κτιρίων, παροχής πληροφοριών σε θέματα 
του Δήμου, στάσεων συγκοινωνιακών μέσων κλπ). 

Εκτέλεση εργασιών για την τοποθέτηση και συντή¬ 
ρηση προστατευτικών μέσων για την ασφάλεια της 
κυκλοφορίας των οχημάτων και των πεζών. 

Η. Συνεργείο Συντήρησης/ Επισκευής Ηλεκτρομηχα- 
νολογικού Εξοπλισμού 

Εκτέλεση εργασιών που αφορούν: 

α) στη συντήρηση / επισκευή ή βελτίωση των ηλε- 
κτρομηχανολογικών συσκευών ή Η/Μ εξοπλισμού των 
κτιρίων και γενικά εγκαταστάσεων του Δήμου. 

β) στη συντήρηση/ επισκευή, τροφοδότηση με καύ¬ 
σιμα κάθε είδους κινητών μηχανημάτων και οχημάτων 
(αυτοκίνητα, δίκυκλα) του Δήμου. 

Θ. Συνεργείο τοπογραφικών εργασιών 

Εκτέλεση τοπογραφικών εργασιών κάθε είδους. 


I. Αντιμετώπιση Εκτάκτων Αναγκών 

Φροντίδα για την αντιμετώπιση σε καιρό ειρήνης εκτά¬ 
κτων αναγκών (π.χ. σεισμοί, πλημμύρες, πυρκαγιές). 

Συγκρότηση και οργάνωση σε συνεργασία με τις αρ¬ 
μόδιες υπηρεσίες της Ν.Α. των ομάδων αντιμετώπισης 
εκτάκτων αναγκών και των επιτροπών πολιτών. 

Τήρηση καταστάσεων οδηγών χειριστών μηχανημά¬ 
των, τηλέφωνα προσώπων και υπηρεσιών που θα χρη¬ 
σιμοποιηθούν σε περιπτώσεις έκτακτης ανάγκης. 

Ενημέρωση των κατοίκων της περιοχής με κάθε μέσα 
των οδηγιών για την αντιμετώπιση προβλημάτων που 
δημιουργούνται από έκτακτες ανάγκες. 

7.2. ΤΜΗΜΑ ΠΕΡΙΒΑΛΛΟΝΤΟΣ 

Α. Θέματα προστασίας Περιβάλλοντος 

Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του Δήμου σε 
θέματα περιβάλλοντος (π.χ. διαχείρισης στερεών και 
υγρών αποβλήτων, αποκατάσταση χώρων, απομάκρυνση 
οχλουσών δραστηριοτήτων, πηγές ρύπανσης, προστα¬ 
σία διαχείριση βιοτόπων κλπ). 

Τεκμηρίωση των αδυναμιών, προβλημάτων της περι¬ 
οχής και τήρηση σχετικού αρχείου. 

Επεξεργασία των στοιχείων που συγκεντρώνονται 
/ καταγράφονται και εισήγηση προγραμμάτων επεμ¬ 
βάσεων του Δήμου ή άλλων αρμόδιων φορέων για τη 
βελτίωση της υπάρχουσας κατάστασης. 

Συνεργασίες με αντίστοιχου αντικειμένου Νομαρχι¬ 
ακές ή Κεντρικές Υπηρεσίες και φορείς για την από 
κοινού ρύθμιση περιβαλλοντικών θεμάτων που απα¬ 
σχολούν την περιοχή του Δήμου και για την ανάπτυξη 
αντίστοιχων κοινών προγραμμάτων. 

Συνεργασία με την Υπηρεσία Προγραμματισμού για 
θέματα σχεδιασμού/ προγραμματισμού της δράσης του 
Δήμου σε ζητήματα προστασία περιβάλλοντος. 

Β. Θέματα Δημόσιας υγείας 

Μελέτη και εφαρμογή προγραμμάτων βελτίωσης της 
δημόσιας υγείας. 

Μέριμνα για την εφαρμογή - τήρηση των προβλεπόμε- 
νων διατάξεων που αφορούν την ύδρευση, αποχέτευση, 
κοιμητήρια, δημοτικούς χώρους άθλησης, γυμναστήρια, 
κατασκηνώσεις, δημοτικές και λαϊκές αγορές, πανηγύ- 
ρεις, την καθαριότητα και τη διαχείριση των απορριμμά¬ 
των, λουτρών και αποχωρητηρίων, παιδικούς, βρεφικούς, 
βρεφονηπιακούς σταθμούς και νηπιαγωγείων, κέντρων 
αναψυχής και ψυχαγωγίας ηλικιωμένων, τη λειτουργία 
περιπτέρων και κυλικείων εντός κοινόχρηστων χώρων, 
την ηχορύπανση και την προστασία του περιβάλλοντος 
γενικότερα. 

Ζητήματα σχολικής υγιεινής / σχολικά κυλικεία. 

Αντιμετώπιση προβλημάτων ανθυγιεινών εστιών (από 
στάσιμα νερά, εγκαταλελειμμένα σπίτια, οικόπεδα χωρίς 
περίφραξη κλπ). 

Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες 
/ μυοκτονίες). 

Γ. Συγκρότηση - Προγραμματισμός - Παρακολούθηση 
των Συνεργείων του Τμήματος 

Γ ια την εκτέλεση των λειτουργιών του Τ μήματος συ¬ 
γκροτούνται διάφορα συνεργεία. 

Οι σχετικές με τα συνεργεία αρμοδιότητες του Τμή¬ 
ματος περιλαμβάνουν: 

Συγκρότηση, οργάνωση, συντονισμό και γενικά διοί¬ 
κηση των συνεργείων του Τμήματος. 

Ετοιμασία του Προγράμματος Δράσης του Συνεργείου 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κλπ). 

Ανάλυση του προηγούμενου προγράμματος για τον 
καθορισμό αναγκών του συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κλπ. 

Επίβλεψη από διοικητική και τεχνική άποψη των ερ¬ 
γασιών που εκτελούν τα συνεργεία. 

Συγκρότηση, οργάνωση και διοίκηση συνεργείων αμέ¬ 
σου επέμβασης σε περιπτώσεις επειγουσών εργασιών 
εκτός προγράμματος (π.χ. άμεσες επισκευές εγκατα¬ 
στάσεων δημοτικών κτιρίων ή σχολείων). 

Φροντίδα για τη στελέχωση και την εκπαίδευση του 
προσωπικού του συνεργείου. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

Συνεργασία με την υπηρεσία Προμηθειών για την 
έγκαιρη προμήθεια των υλικών των εργασιών που εκτε- 
λεί το κάθε συνεργείο. 

Εκτέλεση επιμετρήσεων εργασιών που εκτελεί το κάθε 
συνεργείο και έλεγχος των πιστοποιήσεων που υποβάλ¬ 
λονται από συνεργεία τρίτων. Ενημέρωση και συνεργα¬ 
σία με το Γραφείο Υποστήριξης της Διεύθυνσης. 

Χειρισμός και φροντίδα για τη συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιεί το συνεργείο. Ενημέρωση της Υπη¬ 
ρεσίας συντήρησης Ηλεκτρομηχανολογικού εξοπλισμού 
για τα προβλήματα που παρουσιάστηκαν κατά τη χρήση 
τους. 

Τήρηση των διαδικασιών καταγραφής, συγκέντρωσης 
και ενημέρωσης του Γ ραφείου Υποστήριξης της Διεύ¬ 
θυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών και με στοιχεία προόδου καθ’ ενός από 
τα έργα του προγράμματος δράσης του συνεργείου. 

Δ. Διαχείριση απορριμμάτων 

Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλα¬ 
τείες, χείμαρροι, πάρκα, αφοδευτήρια κλπ.). 

Εκτέλεση εργασιών αποκομιδής, μεταφοράς και απόρ¬ 
ριψης απορριμμάτων (π.χ. προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

Εκτέλεση προγραμμάτων ανακύκλωσης απορριμμά¬ 
των 

Λειτουργία Χώρου Υγειονομικής Ταφής Απορριμμάτων 
ή/και Σταθμού Μεταφόρτωσης Απορριμμάτων (ενταφι¬ 
ασμός, ζύγιση απορριμμάτων, φύλαξη χώρου). 

Ε. Ύδρευση / Αποχέτευση 

Μέριμνα για τη συνεχή και την ομαλή υδροδότηση 
όλων των σημείων του Δήμου όλο το 24ωρο και τη 
σωστή λειτουργία του υδρευτικού και αποχετευτικού 
συστήματος, καθώς και όλων των λειτουργιών που αφο¬ 
ρούν τις εργασίες άντλησης και διανομής νερού. 

Μέριμνα για την καλή συντήρηση και την γρήγορη 
επισκευή βλαβών στο κεντρικό δίκτυο, καθώς επίσης 
και την επιμέλεια της τοποθέτησης υδρομέτρων. 

Καταγραφή των ενδείξεων των υδροπαροχών και 
ενημέρωση της αρμόδιας υπηρεσίας. 

Μέριμνα για την ασφάλεια, τον καθαρισμό και την 
υγειονομική προστασία των υδατοδεξαμενών. 


Παρακολούθηση της σωστής λειτουργίας των υδρομέ¬ 
τρων των υδροληπτών και εξακρίβωση λαθροληψιών. 

Κατασκευή έργων, μικροεπεκτάσεων, συνδέσεων και 
αντικατάσταση φθαρμένων δικτύων ύδρευσης / απο¬ 
χέτευσης. 

Μέριμνα για την χλωρίωση των δεξαμενών. 

Φροντίδα για την έγκαιρη προμήθεια των διαφόρων 
ανταλλακτικών, υλικών και χημικών υλών που απαιτού¬ 
νται για τη συνεχή και απρόσκοπτη λειτουργία των 
δικτύων ύδρευσης. 

Μέριμνα τήρησης και εφαρμογής του ειδικού κανο¬ 
νισμού λειτουργίας της υπηρεσίας ύδρευσης / αποχέ¬ 
τευσης του Δήμου. 

Συνεργασία με την υπηρεσία εσόδων για την έκδοση 
των δικαιωμάτων ύδρευσης / αποχέτευσης και την πα¬ 
ροχή στοιχείων για τους νέους καταναλωτές, αα 

ΣΤ. Επεξεργασία λυμάτων (Σταθμοί Βιολογικού Κα¬ 
θαρισμού) 

Εισηγήσεις, προτάσεις και παρακολούθηση έργων για 
τη δημιουργία νέων εγκαταστάσεων επεξεργασίας λυ¬ 
μάτων, όπου απαιτείται. 

Διαμόρφωση προγράμματος λειτουργίας και συντή¬ 
ρησης των εγκαταστάσεων επεξεργασίας των λυμάτων 
και παρακολούθηση της λειτουργίας τους σύμφωνα με 
το παραπάνω πρόγραμμα. 

Εισήγηση για κατασκευή πρόσθετων έργων ή τη λήψη 
άλλων μέτρων, με στόχο τη βελτίωση της αποδοτικό- 
τητας των εγκαταστάσεων. 

Άρση των προβλημάτων που εμφανίζονται στη λει¬ 
τουργία των εγκαταστάσεων επεξεργασίας λυμάτων. 

Συντήρηση του εξοπλισμού σε συνεργασία με το συ¬ 
νεργείο συντήρησης. 

Τήρηση λεπτομερούς αρχείου αποτελεσμάτων λει¬ 
τουργίας συμβάντων και εργασιών συντήρησης. 

Εκτέλεση των απαραίτητων χημικών, βιολογικών και 
μικροβιολογικών αναλύσεων δειγμάτων πόσιμου νερού 
και λυμάτων από τα δίκτυα της μονάδας επεξεργασίας 
και τους αποδέκτες. 

Έλεγχος της ποιότητας των αποβλήτων ειδικών κατα¬ 
ναλωτών (π.χ. βιοτεχνίες, βιομηχανίες) που εκβάλλουν 
στο δίκτυο. 

Έλεγχος της ρύπανσης των υδάτινων αποδεκτών. 

Φύλαξη και διαμόρφωση του περιβάλλοντος χώρου. 

Ζ. Λειτουργίες ανάπτυξης και συντήρησης χώρων 
πρασίνου 

Το γενικό αντικείμενο των λειτουργιών αυτών αφο¬ 
ρά στη μελέτη και εκτέλεση εργασιών ανάπτυξης και 
συντήρησης χώρων πρασίνου δηλαδή βελτίωσης και 
επέκτασης συντήρησης, καθαριότητας, φυτοπροστα¬ 
σίας, των χώρων πρασίνου καθώς και των υπαίθριων 
χώρων γενικότερα μέσα στα όρια του Δήμου (περι- 
αστικό πράσινο, πάρκα, κήποι, άλση, παιδικές χαρές, 
δενδροστοιχίες, παρτέρια κλπ.). 

Ειδικότερα οι αρμοδιότητες του Τμήματος στο προ¬ 
ηγούμενο γενικό αντικείμενο περιλαμβάνουν: 

Κατάρτιση και εφαρμογή βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος, φυτοπροστασίας των χώρων πρασίνου του 
Δήμου. 

Ανάλυση των προηγουμένων προγραμμάτων και κα¬ 
θορισμός αναγκών σε τεχνικό εξοπλισμό, εργαλεία, αν¬ 
θρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά κλπ. 

Εκπόνηση μελετών που σχετίζονται με το αντικεί¬ 
μενο και μέριμνα για την ανάθεση αναλογών μελετών 
σε τρίτους και την τήρηση των σχετικών διαδικασιών 
ανάθεσης, παρακολούθησης, ελέγχου και παραλαβής 
μελετών (κατάρτιση προδιαγραφών, αξιολόγηση εκδη¬ 
λώσεων ενδιαφέροντος, παρακολούθηση κλπ.). 

Εισήγηση για την αναγκαιότητα ανάθεσης φυτοτε- 
χνικών εργασιών σε τρίτους. Τήρηση των διαδικασιών 
ανάθεσης τέτοιων εργασιών σε τρίτους. Επίβλεψη των 
εργασιών που εκτελούνται από τρίτους. 

Κατάρτιση τεχνικών προδιαγραφών για την προμήθεια 
τεχνικού εξοπλισμού, μηχανημάτων, φυτών, λιπασμάτων, 
φυτοφαρμάκων κλπ. Συμμετοχή στις επιτροπές αξιολό¬ 
γησης προσφορών και στις επιτροπές παραλαβής των 
προηγουμένων ειδών. 

Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος για την εκτέλεση 
των κηποτεχνικών εργασιών. 

Η. Παιδικές χαρές 

Φύλαξη, καθαριότητα, μέριμνα για τη συντήρηση του 
εξοπλισμού των παιδικών χαρών του Δήμου. 

Θ. Δημοτικά Κοιμητήρια 

Τήρηση των διαδικασιών λειτουργίας των δημοτικών 
κοιμητηρίων σύμφωνα με τους ισχύοντες νόμους και 
τους ειδικότερους Κανονισμούς Λειτουργίας, Διοίκησης 
και Διαχείρισης τους. 

Σχεδιασμός, εισήγηση και εφαρμογή προγραμμάτων βελ¬ 
τίωσης και ανανέωσης κοινών και οικογενειακών τάφων. 

Τήρηση των διαδικασιών και αρχείων καταγραφής των 
γεγονότων και πληροφοριακών στοιχείων που σχετίζο¬ 
νται με τη λειτουργία των δημοτικών κοιμητηρίων. 

Συνεργασία με την Οικονομική Υπηρεσία για την τή¬ 
ρηση των διαδικασιών και αρχείων που σχετίζονται με 
τις οικονομικές δοσοληψίες των πολιτών ως προς τη 
λειτουργία των κοιμητηρίων και την απόδοση των ει- 
σπραττομένων ποσών σύμφωνα με τις διαχειριστικές 
διαδικασίες του Δήμου. 

Μέριμνα για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους των κοιμητηρίων. 

Μέριμνα για τη συντήρηση / κατασκευή των τάφων και 
τη συντήρηση της τεχνικής υποδομής και του πράσινου 
στους χώρους, τα κτίρια και γενικά στις εγκαταστάσεις 
των δημοτικών κοιμητηρίων. 

Εκτέλεση εργασιών ταφής, εκταφής. 

ΚΕΦΑΛΑΙΟ Β : 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ ΑΠΟΚΕ¬ 
ΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Αρθρο 8: 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό την διοικητική εξυπηρέτηση των δημοτών 
των Δημοτικών Διαμερισμάτων ανατίθεται σε δημο¬ 
τικούς υπαλλήλους της κατηγορίας ΔΕ η περιοδική 
απασχόλησή τους στα Δημοτικά Διαμερίσματα. Η ανά¬ 
θεση γίνεται με απόφαση του Δημάρχου. Η απόφαση 
καθορίζει: τους συγκεκριμένους υπαλλήλους και τα Δη¬ 
μοτικά Διαμερίσματα στα οποία θα απασχολούνται, τη 
συχνότητα απασχόλησής τους σε κάθε Διαμέρισμα, το 
ωράριο απασχόλησής τους, τα καθήκοντά τους, τυχόν 
άλλα σχετικά ζητήματα 


Αρθρο 9: 

ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ 

Στα Δημοτικά Διαμερίσματα με πληθυσμό άνω των 
1.000 κατοίκων είναι δυνατό να λειτουργούν αποκε¬ 
ντρωμένα Γραφεία. Η δημιουργία των γραφείων, οι αρ- 
μοδιότητές τους και η στελέχωσή τους καθορίζονται 
με απόφαση του Δημάρχου. 

ΚΕΦΑΛΑΙΟ Γ: 

ΠΡΟΪΣΤΑΜΕΝΟΙ ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 10: 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

• Ο Προϊστάμενος μιας διοικητικής ενότητας (Διεύθυν¬ 
σης / τμήματος) ευθύνεται έναντι του Δημάρχου για την 
αποτελεσματική και αποδοτική εκτέλεση των λειτουρ¬ 
γιών της ενότητας, προγραμματίζοντας, οργανώνοντας, 
στελεχώνοντας, συντονίζοντας και ελέγχοντας τις επί 
μέρους δραστηριότητες, έτσι ώστε να εκπληρώνονται 
οι περιοδικοί (τακτικοί και στρατηγικοί) στόχοι του Δή¬ 
μου που περιλαμβάνονται στα αντίστοιχα προγράμματα 
δράσης. 

Ειδικότερα ο προϊστάμενος της Διεύθυνσης ή του 
τμήματος: 

• Διατυπώνει τους στόχους και τα προγράμματα 
δράσης της διοικητικής ενότητας καθώς και τους αντί¬ 
στοιχους προϋπολογισμούς, σε συνεργασία με την Οι¬ 
κονομική Υπηρεσία. 

• Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

• Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο 
ώστε να υλοποιούνται αποτελεσματικά τα προγράμματα 
δράσης και οι κατά περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

• Μεριμνά για την κατάρτιση του κανονισμού λει¬ 
τουργίας της διοικητικής ενότητας, εισηγείται μεταβο¬ 
λές των διατάξεών του και παρακολουθεί την κανονική 
εφαρμογή των εγκεκριμένων κανονισμών. 

• Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με την Οικονομική 
Υπηρεσία. Καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμ¬ 
ματα δράσης που αναφέρονται στις λειτουργίες της 
διοικητικής ενότητας. 

• Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του και 
την διανέμει στις αρμόδιες υπηρεσιακές μονάδες ή 
υπαλλήλους 

• Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει καθώς και των εισηγήσεων τους προς 
τα ανώτερα διοικητικά επίπεδα (όλα τα έγγραφα, κα- 




31946 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ταστάσεις κλπ του Δήμου μονογραφούνται από τον 
αρμόδιο υπάλληλο). 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου 

• Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώμα¬ 
τα και τις υποχρεώσεις τους έναντι του Δήμου 

• Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για τον συντονισμό 
και την ολοκλήρωση των λειτουργιών της. 

• Συνεργάζεται με άλλους φορείς εκτός Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

• Είναι υπεύθυνος για τη νομιμότητα των ενεργειών 
της διοικητικής μονάδας του. 

• Εκτελεί τις λειτουργίες της μονάδας που εποπτεύει, 
οι οποίες δεν είναι δυνατό να εκτελεσθούν από τους 
υπαλλήλους της. 

Επίσης έκαστος Προϊστάμενος μεριμνά λόγω της αρ- 
μοδιότητός του και για τα παρακάτω: 

• Για τη συνεχή έρευνα και παρακολούθηση των εξελί¬ 
ξεων στη περιοχή του Δήμου και τεκμηρίωσή τους μέσω 
της συγκέντρωσης στατιστικών στοιχείων και δεικτών, 
που περιγράφουν την οικονομική, περιβαλλοντική, κοι¬ 
νωνική, πολιτιστική κλπ κατάστασή της. 

• Για τη συγκέντρωση πληροφοριών από το εξωτερικό 
περιβάλλον του Δήμου, που επηρεάζουν τις δραστηριότητες 
του (π.χ. πλαίσια του εθνικού, περιφερειακού και νομαρχιακού 
προγραμματισμού, χρηματοδοτήσεις, δημόσιες πολιτικές, κα¬ 
τευθύνσεις των συλλογικών οργάνων της Τ.Α., προγράμματα 
φορέων υποστήριξης της Τ.Α., προγράμματα Ε.Ε.) 

• Για τη συγκέντρωση μελετών και τεχνογνωσίας, που 
είναι δυνατόν να βοηθήσουν τις επιδιώξεις του Δήμου 
(π.χ. κλαδικές και αναπτυξιακές μελέτες, έρευνες, ειδικές 
μελέτες διαμόρφωσης και τυποποίησης τεχνογνωσίας 
στο χώρο της Τοπικής Αυτοδιοίκησης κλπ). 

• Για εισηγήσεις προς τα αιρετά όργανα, για την ορ¬ 
γάνωση των διαδικασιών στρατηγικού / επιχειρησιακού 
προγραμματισμού του Δήμου συνολικά και στους επί 
μέρους τομείς (Τεχνικά, Πολεοδομικά, Περιβαλλοντικά, 
Οικονομικά, Κοινωνικά και Πολιτιστικά ζητήματα) 

• Για την υποστήριξη των διαδικασιών σύνταξης των 
μεσοπρόθεσμων και ετήσιων Προγραμμάτων του Δή¬ 


μου και υποστήριξη της λειτουργίας του Δήμου ως 
φορέα προγραμματισμού στο πλαίσιο της διαδικασίας 
του Αναπτυξιακού προγραμματισμού της Χώρας (π.χ. 
ν. 1622/86 για τον Δημοκρατικό προγραμματισμό, διαδι¬ 
κασία σχεδιασμού Κοινοτικού Πλαισίου Στήριξης). 

• Για την υποστήριξη των διαδικασιών προώθησης 
της υλοποίησης, παρακολούθησης της εφαρμογής, αξι¬ 
ολόγησης και αναθεώρησης των μεσοπρόθεσμων και 
ετήσιων Προγραμμάτων του Δήμου. 

• Για τη διερεύνηση των πηγών χρηματοδότησης και 
διατύπωση προτάσεων για την εξεύρεση πόρων για την 
υλοποίηση του προγράμματος δράσης του Δήμου. 

• Για τη συγκέντρωση του σχετικού υλικού που απαι¬ 
τείται για την τεκμηριωμένη λήψη αποφάσεων από το 
Δ.Σ., τη Δ.Ε., τις επιτροπές του Δημοτικού Συμβουλίου 
και τα Τοπικά Συμβούλια. 

• Για τη συνεργασία με τις υπηρεσίες της Ν.Α., της 
ΤΕΔΚ, της Περιφέρειας, των Κεντρικών Φορέων καθώς 
και με τους φορείς διαδημοτικής συνεργασίας στην 
ευρύτερη περιοχή του Δήμου. 

• Για την ενημέρωση της Δημοτικής αρχής για τα 
προγράμματα της Ε.Ε. που ενδιαφέρουν το Δήμο και 
υποστήριξη των αρμόδιων υπηρεσιών στο σχεδίασμά, 
στην υλοποίηση και στην αξιολόγηση σχετικών ενερ¬ 
γειών 

• Για την κατάρτιση αιτήσεων (σε συνεργασία με τις 
αρμόδιες υπηρεσίες) συμμετοχής του Δήμου σε συ¬ 
γκεκριμένα προγράμματα και η παρακολούθηση και 
αξιολόγηση της υλοποίησής τους. 

• Για την αναζήτηση συνεργασιών στο εσωτερικό και 
εξωτερικό για την αξιοποίηση των δυνατοτήτων που 
προσφέρουν τα προγράμματα 

• Για τη διακίνηση μέσα στο Δήμο εντύπων και άλλων 
μέσων πληροφόρησης για τις ευρωπαϊκές εξελίξεις που 
αφορούν την Τοπική Αυτοδιοίκηση 

• Για την ενημέρωση των υπαλλήλων και των αιρετών 
στα Κοινοτικά ζητήματα 

• Για τη συγκέντρωση και επεξεργασία στοιχείων που 
αφορούν την υφιστάμενη κατάσταση του τουρισμού 
στον Δήμο. 

• Για την εισήγηση και σχεδίασμά των προγραμμά¬ 
των παρέμβασης του Δήμου στον χώρο της παροχής 
τουριστικών υπηρεσιών. 

• Για την παρακολούθηση της υλοποίησης προγραμ¬ 
μάτων τουριστικής προβολής της περιοχής του Δή¬ 
μου (π.χ. παραγωγή τουριστικού υλικού και εκδόσεις 
πρακτικών οδηγών για τους ταξιδιώτες, συμμετοχή σε 
εκθέσεις τουρισμού, δημιουργία δικτύων επικοινωνίας 
και συνεργασίας με άλλες περιοχές εντός και εκτός 
της χώρας κλπ) 

• Για τη συνεργασία και συντονισμό με τους αρμόδι¬ 
ους φορείς τουρισμού, ενώσεις ξενοδόχων κ.α. επαγγελ¬ 
ματικών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή 
των προβλημάτων του τομέα και για την βελτίωση των 
παρεχόμενων υπηρεσιών. 

• Για την επεξεργασία προτάσεων προς τις αρμόδιες 
υπηρεσίες για την προστασία και διαχείριση δασικών 
περιοχών του Δήμου. 

• Για τη συνεργασία με την τεχνική υπηρεσία διατύπω¬ 
ση προτάσεων μελέτης και εκτέλεσης έργων υποδομής 
(π.χ. δασικής οδοποιίας, κτιρίων, διευθέτησης δασικών 
χειμάρρων, κατασκευής υδατοδεξαμενών, κατασκευ- 

ής σημείων υδροληψίας για πυροσβεστικά οχήματα, 
υποδομών βοσκοτόπων, χώρων αναψυχής, αντιπυρικών 
ζωνών κ.λ.π). 

• Για τη διατύπωση προτάσεων στο Δασαρχείο ή στο 
Τμήμα Αναδασώσεων του Υπουργείου Γεωργίας για την 
αναδάσωση περιοχών. 

• Για τη συμμετοχή του Δήμου στην οργάνωση της 
πυροπροστασίας των δασών. 

• Για την υποβολή προτάσεων στην Ε.Ε. και στο 
Υπουργείο Γεωργίας για χρηματοδότηση ενεργειών 
προστασίας / αξιοποίησης δασών και ανάπτυξης ορει¬ 
νών / μειονεκτικών περιοχών. 

• Για την επεξεργασία προτάσεων προς τις αρμόδιες 
υπηρεσίες για την εκπόνηση μελετών, τη σύνταξη σχεδί¬ 
ων και την υλοποίηση προγραμμάτων για την αγροτική 
ανάπτυξη της περιοχής του Δήμου. 

• Για την παροχή συμβουλευτικών υπηρεσιών και 
ενημέρωση / πληροφόρηση των αγροτών σε θέματα 
γεωπονίας. 

• Για την υποστήριξη της συμμετοχής του Δήμου στην 
κατάρτιση των Νομαρχιακών Προγραμμάτων αγροτικής ανά¬ 
πτυξης και παρακολούθηση των εφαρμοζομένων μέτρων. 

• Για τη συνεργασία με τα αρμόδια τμήματα της Ν.Α. 
και συμμετοχή σε προγράμματα ενημέρωσης για την 
ανάπτυξη νέων βιολογικών καλλιεργειών, την εφαρμογή 
προγραμμάτων αναδιάρθρωσης, την προστασία των πε¬ 
ριοχών γης υψηλής παραγωγικότητας, την ορθολογική 
αξιοποίηση των βοσκοτόπων. 

• Για τη συμμετοχή στα προγράμματα της Ν.Α., της 
Περιφέρειας και του κράτους για την ισόρροπη ανάπτυ¬ 
ξη της γεωργικής βιομηχανίας, την ενημέρωση για την 
τήρηση των περιβαλλοντικών όρων λειτουργίας. 

• Για τον εντοπισμό ελλείψεων αγροτικής οδοποιίας 
και άλλων έργων υποδομής (υδραυλικών εγγειοβελτι¬ 
ωτικών έργων) και υποβολή σχετικών προτάσεων στις 
αρμόδιες υπηρεσίες του Νομού και της Περιφέρειας. 

• Για την υποστήριξη του Δήμου και των θυγατρικών 
φορέων του σε θέματα βελτίωσης της Οργάνωσης και 
των διαδικασιών Διοίκησης και Λειτουργίας 

• Για την υποστήριξη στην ίδρυση / λειτουργία Νομι¬ 
κών Προσώπων Δημοσίου Δικαίου και Δημοτικών Επι¬ 
χειρήσεων 

• Για την οργάνωση και εκτέλεση προγραμμάτων επι¬ 
μόρφωσης του προσωπικού του Δήμου καθώς και οργά¬ 
νωση προγραμμάτων ενημέρωσης αιρετών οργάνων 

• Για τη φροντίδα για την εγκατάσταση, βελτίωση 
και σωστή λειτουργία του μηχανογραφικού εξοπλισμού 
του Δήμου καθώς και την εποπτεία της συντήρησης 
των εφαρμογών. 

Άρθρο 11: 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

1. Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

Στο Συμβούλιο μετέχουν οι προϊστάμενοι των Τμημά¬ 
των και ο υπεύθυνος του Γραφείου Προγραμματισμού. 

Ο τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. Σκοπός του Συμ¬ 
βουλίου είναι γενικά η αποτελεσματική και παραγωγική 
λειτουργία του Δήμου και ειδικότερα ο προγραμματισμός 


και ο απολογισμός της δραστηριότητας του Δήμου, η αλ- 
ληλοενημέρωση και η οριζόντια συνεργασία μεταξύ των 
υπηρεσιών και η επίλυση διατμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου 

• Τον συντονισμό των επιμέρους δραστηριοτήτων / 
ενεργειών του προγραμμάτων δράσης που έχουν ανα¬ 
τεθεί στις υπηρεσίες του Δήμου 

• Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία 
αντιστοίχων λύσεων και την εισήγηση σχετικών απο¬ 
φάσεων προς τα πολιτικά όργανα του Δήμου. 

2. Ολομέλειες Διοικητικών Μονάδων 

Στο επίπεδο των Τμημάτων ο συντονισμός και η συμ¬ 
μετοχή των υπάλληλων του Δήμου εξασφαλίζεται με 
τακτικές συντονιστικές συσκέψεις με αντικείμενο την 
αλληλοενημέρωση, και την επισήμανση και αντιμετώ¬ 
πιση προβλημάτων των σχετικών λειτουργιών, τη βελ¬ 
τίωση της ποιότητας των υπηρεσιών κλπ. 

3. Διατμηματικές ομάδες εργασίας 

Για τις ανάγκες δραστηριοτήτων που απαιτούν συμ¬ 
μετοχή προσωπικού από διάφορα Τμήματα, δημιουρ- 
γούνται ομάδες εργασίας για τις οποίες ορίζονται συ¬ 
ντονιστές με απόφαση του Δημάρχου. 

Αρθρο 12: 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονισμών 
ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρεσί¬ 
ας, η διάρθρωση των Τ μημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερί¬ 
σματα, οι αρμοδιότητές των υπεύθυνων Γ ραφείων και οι 
θέσεις εργασίας κάθε Γ ραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκησης 
ή λειτουργίας του Δήμου, ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου 
μετά από εισήγηση των αρμόδιων προϊσταμένων. 

ΚΕΦΑΛΑΙΟ Δ: 

ΟΡΓΑΝΙΚΕΣ ΘΕΣΕΙΣ 

Αρθρο 13: 

ΘΕΣΕΙΣ ΔΙΚΗΓΟΡΩΝ 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του ν. 1188/81, όπως 
τροποποιήθηκε με το άρθ. 26 του ν. 1832/89. 

Αρθρο 14: 

ΕΙΔΙΚΕΣ ΘΕΣΕΙΣ 

Δύο (2) θέσεις Ειδικών Συνεργατών ή Ειδικών Συμ¬ 
βούλων ή Επιστημονικών Συνεργατών (άρθρο 67 του ν. 

1416/84 όπως τροποποιήθηκε το άρθρο 26 του ν. 1832/89 
και το άρθρο 12 του ν, 2130/93 και το άρθρο 57 του 
ν. 2218/94). 

Άρθρο 15: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 


σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). Τα 
προσόντα διορισμού του προσωπικού στις οργανικές 
θέσεις περιγράφονται στο π.δ. 37α/87 και το π.δ.22/90. 

Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕΙ Διοικητικών - Οικονομικών 

2 (δύο) 

ΠΕ3 Πολιτικών Μηχανικών 

1 (μία) 

ΠΕ9 Γεωπόνων 

1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΤΕ3 Τεχνολόγων Πολιτικών Μηχανικών 

1 (μία) 

ΤΕ4 Τεχνολόγων Μηχανολόγων ή Ηλεκτρολόγων 

1 (μία) 

ΤΕ5 Τεχνολόγων Τοπογράφων 

1 (μία) 

ΤΕ12 Τεχνολόγων Γεωπόνων 

1 (μία) 

ΤΕ17 Διοικητικών Λογιστών 

2 (δύο) 

ΤΕ22 Διοίκησης Ο.Τ.Α. 

1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

Θέσεις 

ΔΕΙ Διοικητικών 

6 (έξι) 

ΔΕ28 Χειριστών Μηχανημάτων έργων 

2 (δύο) 

ΔΕ29 Οδηγών Αυτοκινήτων 

2 (δύο) 

ΔΕ Ξεναγών 

1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΥΕ16 Εργατών καθαριότητας 

4 (τέσσερις) 

ΥΕ16 Εργατών'Υδρευσης-Αποχέτευσης 

2 (δύο) 




ΣΤΟ ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ Ή ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕ ή ΤΕ Διοικητικών Κ.Ε.Π. 

2 (Δύο) 


Αρθρο 16: 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ 


ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 



* Ο 2 Ο 2 3 1 406 1 2070020* 

ΔΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

2 (δύο) προσωποπαγείς 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΥΕ ΚΑΘΑΡΙΣΤΡΙΑΣ 

1 (μία) προσωποπαγής 


Οι παραπάνω θέσεις κενούμενες με οποιονδήποτε τρόπο καταργούνται. 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΩΡΟΜΙΣΘΙΟ) 


Κλάδος 

Ειδικότητα 

Θέσεις 

ΥΕ 

ΚΑΘΑΡΙΣΤΡΙΑΣ 

1 (μία) προσωποπαγής 





Οι παραπάνω θέσεις κενούμενες με οποιονδήποτε τρόπο καταργούνται. 

Αρθρο 17: 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου προίστανται μόνιμοι υπάλληλοι των εξής κλάδων: 


ΔΙΕΥΘΥΝΣΗ ΔΙΟΙΚΗΤΙΚΩΝ & 

ΠΕ και ελλείψει αυτού ΤΕ ή ΔΕ με υπηρεσία 

ΟΙΚΟΝΟΜΙΚΩΝ ΥΠΗΡΕΣΙΩΝ 

τουλάχιστον 4 χρόνια στον Α' βαθμό 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

ΠΕ και ελλείψει αυτού ΤΕ ή ΔΕ 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

ΠΕ και ελλείψει αυτού ΤΕ ή ΔΕ 

ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

ΠΕ και ελλείψει αυτού ΤΕ 

ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ 

ΠΕ και ελλείψει αυτού ΤΕ ή ΔΕ 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

ΠΕ και ελλείψει αυτού ΤΕ 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

ΠΕ και ελλείψει αυτού ΤΕ 

ΤΜΗΜΑ ΠΕΡΙΒΑΛΛΟΝΤΟΣ 

ΠΕ και ελλείψει αυτού ΤΕ 


Τον προϊστάμενο του Τμήματος ή Γραφείου που απου¬ 
σιάζει ή κωλύεται αναπληρώνει στα καθήκοντα του ο 
ανώτερος κατά βαθμό υπάλληλος και ο αρχαιότερος, 
που υπηρετεί στην ίδια οργανωτική μονάδα και εφόσον 
ο κλάδος στον οποίο ανήκει προορίζεται για κατάληψη 
θέσεων προϊσταμένων. 

Τον προϊστάμενο Διεύθυνσης που απουσιάζει ή κωλύ¬ 
εται αναπληρώνει στα καθήκοντα του ο προϊστάμενος 
τμήματος κατά τη σειρά που τα τμήματα αναφέρονται 
στο άρθρο 1. 

Αρθρο 18: 

ΠΡΟΣΩΠΙΚΟ ΕΠΟΧΙΑΚΩΝ κλπ ΑΝΑΓΚΩΝ 

Συνίστανται δεκαπέντε (15) θέσεις διαφόρων ειδικο¬ 
τήτων με σχέση εργασίας ιδιωτικού δικαίου ορισμένου 
χρόνου, για την αντιμετώπιση εποχιακών ή άλλων πε¬ 
ριοδικών ή πρόσκαιρων αναγκών. 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν στο προσωπικό αυτό. 

Αρθρο 19: 

ΤΕΛΙΚΕΣ ΔΙΑΤΑΞΕΙΣ 

Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 


Η κατανομή του προσωπικού στις επί μέρους διοικητικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

ΑΚΡΟΤΕΛΕΥΤΙΟ Αρθρο 20: 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρ- 
χοντος προσωπικού. Η μελλοντική επιβάρυνση του προ¬ 
ϋπολογισμού του Δήμου από την απόφαση αυτή δεν 
είναι δυνατό να υπολογιστεί. 

Η δαπάνη της μισθοδοσίας του προσωπικού του «Κέ¬ 
ντρου Εξυπηρέτησης Πολιτών» θα καλύπτεται από τον 
κρατικό προϋπολογισμό. 

Η ισχύς του παρόντος τροποποιημένου Οργανισμού 
αρχίζει από τη δημοσίευσή του στην Εφημερίδα της 
Κυβερνήσεως οπότε παύει να ισχύει κάθε προηγούμενη 
σχετική απόφαση. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Φλώρινα, 30 Οκτωβρίου 2007 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοο<ρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίπίετηβΐ: Ιι 11 ρ://νννννν.θ 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιίΐρ://νννννν.£ΐ.[ΐΓ - θ-πΐ3ίΙ: ννβΙ>ιπ35ΐ£Γ.8ΐ(§)£ΐ.αΓ 










